Adinekoen Nafarroako 83 egoitzetatik 68tan ez da koronabirus kasu positibo bakar bat ere berretsi - Mendialdea - Erran.eus\nAdinekoen Nafarroako 83 egoitzetatik 68tan ez da koronabirus kasu positibo bakar bat ere berretsi\nTtipi-Ttapa 2020-03-25 07:17\nEzkerretik eskuinera Maeztu kontseilaria, Remírez lehendakariordea eta Santos kontseilaria.\nEskubide Sozialetako osasun-langileek aste honetan bisitatuko dituzte guztiak, haien egoera ikuskatzeko eta Covid-19 birusaren aitzinean neurriak hartzeko\nEskubide Sozialetako osasun-langileek adinekoen Nafarroako 83 egoitzak bisitatzen ari dira aste honetan, haien egoera ikuskatzeko eta Covid-19ren kontrako neurriak hartzeko. Desgaitasunen bat duten 51 zentroak ere bisitatuko dituzte, bertze bertze, tutoretzapeko etxebizitzak, eta koronabirusean kasu positiboren bat egiaztatuta duten zentroak lehenetsi dira.\nNeurri hau gehitu zaio Eskubide Sozialetako Departamentuak adinekoen eta desgaitasuna duten pertsonen zentroetarako azken asteetan aktibatutako jarduera-multzoari, talde horien arreta bermatze aldera, koronabirusaren aitzinean bereziki ahulak izanik. Zenbait neurri Osasun Departamentuarekin koordinatuta erabaki dira; hala nola, protokolo berria, astelehenean, martxoak 23, indarrean sartutakoa, eta atzo, prentsaurrekoan, Eskubide Sozialetako kontseilari Carmen Maeztuk eta Osasun Departamentuko kontseilari Santos Indurainek aurkeztu zutena. Maeztuk honela adierazi zuen: «gure helburua epidemiak aurrera ahalik eta gutxien egitea da eta profesionalak eta erabiltzaileak babestea».\nJarduera horiekin bi Departamentuen arteko osasun-koordinazioa indartzen da, hain beharrezkoa izanik koronabirusa gerarazteko borrokan, eta egoitzek, positiboren bat diagnostikatutako kasuan, erizaintzako langile gehiago izatea ahalbidetzen dute, erreferentziazko Osasun Zentroan dagozkien talde medikoez gain.\nEskubide Sozialetako Departamentuak abian jarritako aginte-koadroaren bitartez jasotzen ari diren informazioarekin (egoitza guztien eguneroko egoeraren berri ematen da), Pertsonen Autonomiarako eta Garapenerako Nafarroako Agentziako (ANADP) eta Nafarroako Osasun Zerbitzu-Osasunbideko (NOZ-O) langileek parte hartzen duten talde koordinatzailea egunero bilduko da goizeko lehen orduan, eta profesionalak nola banatu erabakiko du. Talde hori jada abian da.\nBertze neurrietako bat da espazio bat jartzea baliabide egokiekin, egoitza-zentroetatik kanpo isolatzeko premiei (hala behar izanez gero) estaldura espezifikoa emateko.\nInformazio hori dagoeneko bidali da Nafarroako Lehen Arretako Osasun Zentro guztietara eta adinekoen eta desgaitasuna duten pertsonen egoitza-zentroetara.\nEskubide Sozialetako osasun-taldeen errefortzua egoitza-zentroetan\nAbian jarritako Osasun-talde horiekin Eskubide Sozialetako Departamentuak pasa den astean mobilizatutakoak indartuko dira: Medikuntzako 3 profesional, Erizaintzako 4 profesional eta mendekotasuna baloratzeko taldeetako 8 profesional, salbuespen gisa jarri direnak adinekoen eta desgaituen zentroei laguntza emateko. Taldeak euskarri logistikoa eta antolakuntzakoa ez ezik, aholkularitza ere ematen du, eta zentroetara joaten da horrela eskatutakoan. Modu horretan, nola jardun eta zein neurri hartu adierazten dituzte kasuen arabera. Taldea zentroen eskura dago eguneko 24 ordutan.\nAstea bukatu baino lehen, Nafarroako zentro guztiak bisitatuko dituzte, banan-banan: adinekoen 83 zentro eta desgaituen 51 zentro (tutoretzapeko etxebizitzak barne), positiboren bat berretsitakoei lehentasuna emanaz. Neurri horien bitartez, Eskubide Sozialetako Departamentua egiten ari den monitorizazioari batuta, uneoro jakin ahal izango da zentroak zer-nolako egoeran aurkitzen diren; era berean, premia zehatzak artatu ahal izango dira, egoiliarren kasuan nahiz profesionalen egoerari erreparatuta.\nNeurri horiek zentroetan Covid-19 birusari eusten laguntzen dute; izan ere, egun, adinekoen 83 zentrotatik 68tan ez da kasu positibo bakar bat ere berretsi eta berdin orain arte monitorizatutako desgaituen 17 zentrotatik 16tan.\nUne honetan, guztira, 51 pertsona daude positiboa emanda adinekoen egoitza-zentroetan, eta guztira 6.611 pertsona bizi dira; beraz, egoiliarren %0,67a. Modu berean, 86 profesional daude bajan sintomak izateagatik, eta sektorean gutxi gorabehera 4.000 pertsonak egiten dute lan.\nDatozen egunetarako agintariek aurreikusitako gorakadaren aitzinean, Eskubide Sozialetako Departamentua une honetan kudeatzen ari da isolamendua eskatzen duten eta, hortaz, zentroan egon ezin duten kasuei ostatua emateko aukerak.\nKrisiaren hasieratik abian jarritako jarduerak\nKoronabirusaren krisia hasi zenetik, Eskubide Sozialetako Departamentua etengabe harremanetan egon da zentroekin, hartzen joan diren neurri ezberdinen berri emateko, haiei eragiteagatik.\nMartxoaren 6an jada Osasun Ministerioaren dokumentuak bidali zitzaizkien, egoitzek jarraitu beharreko jarduera-arauekin. Handik bi egunera, adinekoen egoitzetako arduradunei bilera baterako deia egin zitzaien Iruñean, eta 80 bat pertsona bildu ziren, honako hauekin batera: Eskubide Sozialetako arduraduna, zehazki Ines Frances, ANADP Elkartearen zuzendaria; eta Alberto Sola, El Vergeleko medikua; Gaixotasun Kutsakorren eta Txertaketaren Ataleko buru den Aurelio Barricartez gain, Nafarroako Osasun Publikoaren eta Lan Osasunaren Institutukoa (NOPLOI).\nBi egun beranduago, nola jardun jakiteko adierazpenak bidali zituzten berriro ere adinekoen eta desgaituen zentroetara, martxoaren 13ko 3/2020 Foru Aginduari jarraiki. Komunikazio hartan Osasun Ministerioaren eta Nafarroako Gobernuaren linka sartu zen, gaixotasunaren plan eta protokoloen informazio eguneratua eta bilakaera-datuak jasotzen dituena.\nEra berean, martxoaren 18ko Foru Lege Dekretua onartu zela jakinarazi zieten, koronabirusaren (COVID-19) osasun-krisiak eragindako inpaktuari erantzuteko premiazko neurriak onartuta, eta, bereziki, neurrietako bat; hau da, Foru Komunitate osoan salbuestea krisian zehar zaintzaileak kontratatzeko kualifikazio eta akreditazio baldintzak eskatzea. Informazio hori berehala jakinarazi zitzaien zentroei.\nInformazio guztia etengabe eguneratu da. Martxoaren 19an, zentroetara beste behin bidali zuten COVID-19 epidemiaren aurrean jarduteko neurrien protokoloaren eguneratzea; horrez gain, langileentzat PCR zehazteari buruzko informazioak eta egiteko prozedura ere bidali ziren.\nAzken komunikazioetako bat Osasun Ministerioaren xedapen bat da, adinekoen egoitzen eta egoitza sozio-sanitarioen gaineko neurriei buruzkoa, martxoaren 21ean, larunbatean, BOEn argitaratua, egoiliarrak esposizio/sintomen mailaren arabera sailkatzeko modua ezartzen duena. Zentroek jarraibide horiek jarraitu beharko dituzte osasuntsu dauden pertsonen arteko kontaktuak gutxiagotzeko eta kaltetuak isolatzeko diagnostikoaren berreste-mailaren arabera.\nAldi berean, koordinazioa burutu da estatu-mailan, IMSERSOrekin egindako bi bideokonferentziatan eta hirugarren bat Eskubide Sozialetako Ministroarekin. Horietan gainerako autonomia-erkidegoek parte hartu dute.\nToki-mailan, Gurutze Gorriarekin elkarlanean, adinekoei zuzendutako ekintzak abian jarri dira, elikadurak emateko nahiz bestelako premiak artatzeko, eta, bereziki, isolamendu eta bakardade egoerak arintzeko, telefono deien bitartez.


Birziklatzeko zerbitzua berrabiaraziko du Bilbok astelehenean - Deia\nBirziklatzeko zerbitzua berrabiaraziko du Bilbok astelehenean\nBirziklatzeko edukiontziak. Bilboko Udala\nBILBO. Hurrengo astelehenean, maiatzaren 18an, koronabirusak eragindako osasun alarma dela eta bertan behera utzi behar izandako bost birziklatze zerbitzuak berrabiaraziko ditu Bilboko Udalak. Bost zerbitzu horietatik hiru herritarrentzat dira, eta beste biak, berriz, ostalaritzako eta merkataritzako saltokientzat. Horrela, pixkanaka-pixkanaka zerbitzu guztiak normaltasunera itzultzea espero da.\nLau Bilbogarbi finkoak irekiko dira. Zerbitzuen eta Bizi Kalitatearen Sailak ematen dituen zerbitzuak berrantolaturik alarma-egoeraren ondorioz, Bilbogarbi bakar bat geratu zen irekita herritarrentzat, Elorrieta Elorrietakoa, hain zuzen. Datorren astelehenetik aurrera, ostera, guztiak egongo dira irekita, laurak. Haietako hiru, Artxandakoa, Larraskitukoa eta Zorrotzakoa, goizez, astelehenetik barikura, 8:00etatik 14:00etara; eta Elorrietakoa, arratsaldez, 14:00etatik 20:30era, astelehenetik barikura, hori ere.\nHorrez gain, ostera irekiko da laguntzailerik gabeko Bilbogarbia, betiko lekuan eta betiko ordutegiekin: Udalaren web-orrian daude zehaztuta ordutegiak, begiratu nahi izanez gero, edo telefono hauetara deitu daiteke, galdetzeko: 010 eta 94 447 50 56.\nEra berean, badago aukera 010 telefonora deitzeko, etxera bertara joanez traste handiak batzeko zerbitzua eskatzeko; hau ere datorren astelehenean hasiko da berriro.\nEta, azkenik, merkataritzaren eta ostalaritzaren pixkanakako deseskaladari begira, berreskuratu egin dira ostalaritzako beira biltzeko atez ateko zerbitzua eta merkataritza-sektorerako kartoizko papera biltzeko atez ateko zerbitzua.


26 urtarrila, 2015 Iritzia, Itzainak 1144\nZapore gazi-gozoa hartu izan diot betidanik beherapen garaiari. Batetik, bistan da, erosi nahi ditugun arropa, oinetako zein gailu horiek eskuratzeko garai gozoena delako. Ez da txarra aurretik begiz jotako produktuak prezio merkexeago batean lortzeko aukera. Bestetik, baina, gero eta desatseginagoak egiten zaizkit sasoi honetan dendetan pilatzen den jendetza eta, ondorioz, sortzen den anabasa.\nHala ere, azken urteotan beherapenetan izandako esperientziak bereziki garratzak suertatu zaizkit.\nPentsamendu horren arrazoiak azaldu aurretik, aitor dezadan nire bekatua. Azaltzera noan sentimendu hauek hiriburuetako denda handi eta moderno usteko horietan gertatu izan zaizkit. Bai, badakit hortxe dagoela okerra. Ez dagoela gure herrietako eta auzoetako dendetan erostea baino gauza eroso eta atseginagorik. Beherapenetan edo beherapenetatik kanpo. Ni behintzat konklusio horretara iritsita nago aspaldian. Baina batzuetan, halakoak gara, kosta egiten da ohiturak aldatzea.\nGorri kolorekoak izan ohi dira ehuneko hogei, hogeita hamar nahiz berrogeiko deskontuak iragartzen dituzten kartelak. Erosleontzako argi berdea dira, ordea. Hor joaten gara, dendetako ateak zabaldu orduko, pagotxetan pagotxena zeinek topatuko. Praka pare hau edo hura probatu, bizpahiru alkandora jantzi-erantzi, kamiseta eskukada bat bizkarrean hartu eta, behin aldageletan, «ondo gelditzen al zait» galdetzen diogu ispiluari. Edo alboan dugun lagunari. Eta hor segitzen dugu presa batean, hurrengo mauka non aurkituko.\nEguna aurrera doan heinean, bidean geratzen dira probatu eta gustatu ez zaizkigun arropak. Ehun, kolore eta itxura askotako jantziak, korridore eta erakusmahaietako pila erraldoietan. Bata bestearen gainean. Dendak nerabe arduragabe baten logelaren tankera hartzen duen arte. Trapu ederrez(?) osatutako jungla. Hori gutxi balitz, erosketan gabiltzan bitartean, bozgorailuetatik entzuten den musika jasanezinak burua gogorki kolpatzen digu.\nHorrelako egoeran suertatu naizen guztietan, aitortzen dut, ihes egiteko beharra sentitu izan dut.\nEgoera are okerragoa da, testuinguru horretan, lapurreta egiten dizutenean. Gaizkileren batek eskua poltsikoan labaindu eta beherapenetan aurreztu dituzun sosak beretzako hartzen dituenean. Gertuko lagun bati tokatu zitzaion, orain dela ez asko. Pasadizo desatsegina izan zen oso.\nAzkenaldiko moda, berriz, denda guztiek erosleoi oparitu nahi izaten dizkiguten fideltasun txartelak dira. Aurreko batean konturatu nintzen izurrite berri baten aurrean gaudela. Bakero batzuk erosi eta barrenak hartu zizkidatenean, zera bota zidan dendari arduratsu batek: «Gure dendako erosle-txartela edukiz gero, debalde aterako zaizu konponketa».\nHamabost bat euro aurreztuko nituenez, txartela egiteko baimena eman nion. Nire helbide elektronikoa – gero iritsiko ez zaizkit ba hainbeste spam!– eta telefono zenbakia eman eta poz-pozik jaso nuen nire leialtasun txartela. Karteran sartzera nindoala konturatu nintzen, ordea, dagoeneko beste hamar bat fideltasun txartel baditudala, bateko gasolindegia eta besteko denda! Jada poltsikoan sartu ezinda daramat kartera ordutik…\nJungla jasangaitz horretatik ihesean, beherapenetatik kanpo, supermerkatu batera sartu nintzen orain dela gutxi. Bazkari baterako janari goxoa erostekotan nintzenez, ketutako izokina nuen helburu. Bi zorrotxo besapean nituela gerturatu nintzen kutxazainarengana. Produktu horretan «Tres por dos» neukala eta hirugarren zorroa hartzeko gomendatu zidan, prezio berean aterako zitzaidala eta.\nHura dendariaren harridura, ezetz esan nionean. Ez nuela hirugarren izokin zorrorik behar eta nazkatuta nengoela beherapen, promozio eta antzekoekin. Nahi bazuen nire izokina berak hartu eta dastatzeko. On egingo ziola. Gajoak batere errurik ez, baina nire purrustadak entzun behar izan zituen.\nHemendik aurrera, herriko dendetako beherapenetara soilik gerturatuko naiz. Hori bai, mesede bat eskatuko diet goierritar dendarie. Ez diezadatela galdetu ea fideltasun txartelik nahi al dudan.\n« Jon Artola eta Mikel Alvarez\n«Etxean kapelak egiten ditut, baina nire ametsa zapatak egitea da» »


Literaturako liburu klasikoen bilduma eskoletan erabiltzeko II\nAurreko artikuluan argitaratutako liburu klasikoen zerrenda Tertulia Literario Dialogikoetan erabiltzeko aberasten ari gara. Zerrendan agertzen diren liburuak aukeratzeko irizpide nagusiak, klasikoak izateaz gain, hauexek dira: moldaketak izango balira, hiztegi aberatsa eta istorioen ezaugarri nagusiak ondo…\nPobrezia eta aberatsasuna eztabaidan: Haur hezkuntzako umeen ahotsak\nPobrezia, aberastasuna, zintzotasuna eta zintzoak ez diren jokaerak Haur Hezkuntzako geletan landu daitezkeen gaiak direla frogatu dute Estatu Batuetako Korear Hizkuntza Eskolan egin zen ikerketa batean. Kim, Park eta An ikertzaileak izan ziren horren egileak….\nNeuromitoak eta jardunbide desegokiak ikastetxeetan\nAsko dira heziketako eta neurozientzietako aurrerapen zientifikoen aplikazio desegokiak hainbat herritako ikastetxeetan, baina, munduan ere asko dira horren aurka altxatzen ari diren ikertzaileak eta erakundeak. Gure ikastetxeak ez dira salbuespenak eta, hainbat arrazoirengatik, neuromito batzuen…\nNola ikasi nuen zer den inklusioa. Ateak irekiz\nNire esperientzia kontatzeko eskatu zidatenean ipuin baten moduan idaztea pentsatu nuen, eta, kontaketan aurrera egin ahala, konturatu nintzen ez nintzela nire ikasleez hitz egiten ari, baizik eta nire istorioa kontatzen ari nintzela. Ipuina nire irakasle-ibilbidearen…\nIrakurtzeko zailtasun handiegiak dauzkanarentzat adin kritikoa da\nUmeak 6-7 urte dituenean, irakurtzeko zailtasun handiegiak badauzka, komeni da lehenbailehen esku hartzea. Ikerketak erakutsi digu hobe dela zailtasunak adin horretan gainditzea, zeren, bestela, atzean gelditzen direnek gero nekez lortuko baitute beharrezkoa den irakurketa-maila. Erronka…\nIndarkeria 0 2019-02-08\nAdiskidetasunak bullying-etik eta ciberbullying-etik babesten du\nEskola-jazarpenarekin edo bullying tradizionalarekin lotutako arrisku-faktoreak cyberbullying-ean ere antzematen dira? Ikerketa honetan, biktimizazioaren, erasotzearen eta elementu psikosozialen (adibidez, lagunak, laguntza soziala, autoestimua eta ospea) arteko interakzioari eta bullying tradizionalaren eta cyberbulling-aren arteko antzekotasunei erreparatu zaie….\nHeldu nagusien parte-hartze dialogikoa eta ekintzailetza soziala\nHezkuntza iraunkorraren garrantzia goraipatzen duten erakundeak asko eta askotarikoak dira, baita berau sustatzeko sortu eta garatutako politikak ere. Bizi osoko hezkuntza (LifeLong Learning) horren baitan kokatzen dugu helduen hezkuntza, eta azken horrek komunitatean sortzen dituen…\nNaizen jaio da, Adingabe Transexualen Gurasoen Elkartea\nDonostiako Antzoki Zaharrean egin zioten ongietorria adingabe transexualen familiak biltzen dituen elkarte berriari joan den urtarrilaren 26an. Ekitaldian 500 lagun bildu ziren eta bertan izen eta irudi berria aurkeztu zuten. Elkarteak Chrysallis izena izan du…\nAisha: “ikusezina” izatetik komunitatearen eraldaketarako liderra izatera Solasaldi Literario Dialogikoen bidez\nHedabide honetan jada ikusi dugu zer diren Solasaldi Literario Dialogikoak (SLD) eta zenbait esparrutan izan duten inpaktua. Esperientzia honetan, SLDetan parte hartzen hasi zen emakume baten istorioa jasotzen da, eta Hezkuntza Jarduera Arrakastatsu horrek haren…\nNola ulertu daitezke hobeto testu zailak?\nGaldera horri erantzun zieten ikertzaile batzuek aurreko ikerketek esaten zutena kontuan hartuz. P. Karen Murphyk (The Pennsylvania State University), Jeffrey A. Greenek (The University of North Carolina–Chapel Hill), Carla M. Firettok (Arizona State University), Brendan…\nIraultzarako prest? 118 views\nEz da denbora kontua bakarrik 101 views


Sarako Biltzarra, irailean | Kultura | Berria\nSarako Biltzarra, irailean\nDatorren aste hasieran egin behar zuten Sarako Idazleen Biltzarraren 37. ekitaldia. Koronabirusa dela eta, irailaren 6an egitea erabaki dute antolatzaileek eta bi egunez izan beharrean, egun bakarrera mugatu dute\nAzken urteetan euskarazko liburuek gero eta leku handiagoa izan dute Sarako Biltzarrean. GUIILAUME FAUVEAU Tamaina handiagoan ikusi\n2020ko apirilak 10 - Baiona\nBertan behera utzi behar izan diren edo gibelatu behar izan diren ekitaldien zerrendan, beste bat. Pazko astelehenak txokolatearenaz bestelako «plazera» zekarkien hainbat literaturazaleei azken urteetan. 1984an sortua, Sarako Biltzarraren 37. ekitaldia izan behar zukeen heldu den astelehen eta asteartean, baina irailera arte beha egon beharko du, ontsalaz.\nBatetik, irakurleek idazleak ezagut zitzaten, eta, bestetik, idazleek ere haien artean elkar ezagut zezaten. Xede horrek bultzaturik sortu zuen biltzarra Jean-Michel Garatek. Euskal Herriko idazleak eta irakurleak biltzen dituen topalekua bilakatua da geroztik. Aurten ere bi egunetan iragan behar zuen biltzarrak; hilaren 13an, astelehenez; eta biharamunean, 14an —profesionalentzako eguna antolatua zuten—. Idazleak, liburu dendetako langileak, argitaletxeetakoak, ikasleak, irakasleak eta liburuzainak gonbidatuak zituzten bertara. Baina, azkenean, 14rako pentsatua zuten egun hori ez dakite aurten egiten ahalko duten. Ezin balute egin, egitaraua den bezala utzi nahi lukete datorren urterako. Hala, biltzarra irailaren 6an egiteko asmoa dute, igandez, publiko zabalari irekiz.\nBilketa sarearekin eta Euskal Kultur Erakundearekin batera antolaturik, bigarren aldia zuten profesionalentzako eguna egin behar zutela. Aurtengoan, «emazteak eta euskal literatura» izan behar zuten hizpide.\nHala, Iratxe Retolaza Gutierrez literatur kritikariak mintzaldia ematekoa zuen Emakume ahotsak euskal literaturan izenburupean. Emazte sortzaileen kopurua handitu denez, horien lekuaz eta ekarpenaz hitz egin behar zuen, besteak beste. Hainbat aurkezpen eta hitzaldiren artetik, aipagarria da Txakur Gorria taldeak biltzarrarentzat espresuki sorturiko lan bat aurkeztu behar zuela: Asfaltoa zartatzeko moduak. Bestalde, euskal idazle emazteen bizipenak aipatzekoak zituzten mahai inguru batean; idazle ibilbidean emazte izateak zertan eta nola eragin dien azaldu behar zuten Maddi-Ane Txoperena Iribarrenek, Marikita Tambourinek, Maddi Zubeldiak eta Maialen Hegi Lukuk, Nora Arbelbide Letek solasa animaturik.\nGaiaren hautaketa «errealitate» batetik etorri zaie antolatzaileei. Geroz eta emazte gehiagok idazten dutela, eta biltzarraren antolaketan ere «gehienak» emazteak direla. «Orain arte emazteek sentitu dukete gizonentzat baino zailagoa zitzaiela liburu bat argitaratzea, beste lanbide anitzetan bezala, funtsean. Iruditzen zait emazteek gizonek baino gauza gehiago dituztela frogatzeko argitaratuak izan aitzin, eta normala da horretaz mintzatzea», dio Garatek. Hori, ezin balute aurten egin, datorren urterako atxikiko lukete, beraz.\nBiltzarra mantendu beharra\nIrailaren 6an eginen dute apirilaren 13an egitekoa zutena, eta, ahal den heinean, egitarau bera atxikiko: euskarazko Wikipediaren sortzaileen aurkezpena, Euskaltzaindiak eginiko hiru libururen aurkezpena -Itziar Madina Elgezabalen Eñaut Etxamendiren obra narratiboa: hurbilpen kritikoa tarteko- eta bi urterik behin banatzen dituzten Biltzarreko sariak, besteak beste. Idazle edo sortzaile bat saritzen dute —bat euskarazko lanentzat, bestea frantsesez idatzi dituenentzat—, eta aurten Marie-Jose Basurko eta Koldo Ameztoi dituzte ohoratuko.\nBestalde, Garatek oroitarazi du idazle anitzek beren liburua Saran aurkeztekoa zutela. «Badakite hitzordu garrantzitsua dela, eta horren beha egoten dira». Orotara, 110 idazle jitekoak ziren biltzarrera, eta uste du gehien-gehienak iraileko saioan presente izanen direla. Urteko sorkuntza berriak izanen dira bertan, euskaraz eta frantsesez. Edo, hobe erranik, frantsesez eta euskaraz. Beti gutiago baitira euskaraz idatziak; %40, Garaten ustez. Halere, lehen urteetatik aldaketa handia izan dela nabarmendu du. «Pentsu dut hastapenean %10 baizik ez zirela euskaraz idatziak; orain leku askoz handiagoa dute».\nEz hori bakarrik, ekoizpenari loturiko beste aldaketarik ere ikusi baitu urtez urte, hala nola gehiagok idazten dutela, baita gehiago ere. «Orain, dena joankorra da. Idazle batek liburu bat argitaratzen duelarik, hilabete batez ez duzu besterik entzunen, eta gero denek ahantziko dute segidan. Orain horrela da, dena fite doa». Erritmo horri loturik, oroitu da lehen urteetan idazleak ber liburuekin jiten zirela urte batetik bestera. Alta, orain ez du gehiago horrelakorik ikusten. «Ez badute libururik idatzi ez dute jin nahi. Alta, ez dituzte denek leituak!». Gehiago idaztearena eta manera horretan aritzea «erraztasun» batekin lotzen du Garatek. Lehen, liburu bat egitea aise karioago zela azpimarratu du, eta zenbakiek dakarten aldaketa ere nabarmendu du egoeraren esplikatzeko.


Play jokoa Kris Mahjong 2 Online:\nErregistratu Kris 2 Mahjong jokoa eta beren denbora ez bakarrik zirraragarria izango duzu, baina, halaber, zure arreta entrenatzen Mahjong joko dibertigarri by onurarako ere. Saiatu teila guztiak taula garbitzea da, jokoa batetik aukera gehiago puntuak irabazteko eta hurrengo mailara eraman lortzeko. . Play jokoa Kris Mahjong 2 konektatuta.\nTekniko jokoa Kris Mahjong 2 ezaugarri\nGame Kris Mahjong 2 gehitu: 27.12.2012\nJokoa jokatzen: 38056 aldiz\nGame Rating: 3.38 errondan 5 (111 kalkuluen arabera,)\nBezalako jokoa Kris Mahjong 2 Jokoak\nTreasure Erosoa Mahjong\nKids gela Mahjong\nDeskarga jokoa Kris Mahjong 2\nEmbed Joko Kris Mahjong 2 zure web orrian:\nJokoaren txertatu Kris Mahjong 2 zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Kris Mahjong 2 , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Kris Mahjong 2 -rekin, baita ere, jokoa jokatu zen:


Humanity at Music Oñatira iritsiko da — TUlankide MONDRAGON\nHumanity at Music Oñatira iritsiko da\nSinfonia Kooperatiboak, Oñatiko San Miguel Parrokian eskainiko du hurrengo ikuskizuna, ekainaren 9an, eta sarrerak eskuragarri daude jada.\nHerriz-herri dabil kooperatibismoaren soinu bandak, Aretxabaletako Ibarra kiroldegiko ikusleak aho bete hotz utzi ondoren, ikuskizuna Oñatira egingo du salto, datorren igandean, San Miguel Parrokiara, hain zuzen ere.\nIkusizun nagusia 19:30etan hasiko bada ere, Sinfonia Kooperatiboa 19:00etan piztuko dugu kalean, lagunartean, herriko plazan, Andoni Egañaren eta Oñatiko Bertso Eskolako bertsolarien laguntzarekin.\nHerriko plazatik herriko txistulariekin abiatuko gara parrokiara eta bertan Sinfonia Kooperatiboaren zortzi piezekin gozatzeko aukera izango dugu, Ganbara Faktoria eta Hots abesbatzekin, Oñatz Dantza Taldearekin eta musika piezei hasiera emango dien Andoni Egaña bertsolariarekin.\ntulankide.com-en bi sarreren zozketa egiten dugu! Informazioa eta parte hartzeko: hemen.\nHorrez gain, sarrerak modu ezberdinetan eskuratu daitezke, 5 euroren truke.\nULMAk, Fagor Industrialek, LANAk eta Mondragon Unibertsitateak, Mundukide eta MONDRAGONekin elkarlanean bultzatu eta sustatutako ekitaldi berezia izango da Oñatikoa.\nHumanity at Music-Sinfonia Kooperatiboa herriz-herriko biraren azken helmuga irailaren 14ko ekitaldi erraldoia da, Gasteizko Buesa Arenan. Bertan, 500 pertsona baino gehiagok parte-hartuko dute Sinfonia Kooperatiboan eta 15.000 pertsona elkartzeko asmoa dago egun osoko jaialdi kooperatiboan. Herriz Herriko bira Arrasateko emanaldiarekin hasi zen eta hurrengo geldiuneak izango dira, Oñati (Ekainaren 9an), Iruñea (Ekainaren 20an) eta Tafalla (Ekainaren 26an).


Mileva Marić - Wikipedia, entziklopedia askea.\nMileva Marić (serbieraz: Милева Марић;Tilen, 1875eko abenduaren 19a - Zürich, 1948ko abuztuaren 4a) serbiar matematikaria izan zen. Einsteinen lehenengo emaztea eta laguntzailea izan zen. Einsteini egotzitako aurkikuntzetan izandako partaidetza-mailari buruzko eztabaida handia dago, bai esparru zientifikoan bai kanpoan, hala ere, Alberten lanen eta Milevaren arteko erromantzearen arteko bat-etortze daten inguruko aieruak baino ez daude.\nTitel (en) , 1875eko abenduaren 19a\nZürich, 1948ko abuztuaren 4a (72 urte)\ncemetery Nordheim (en)\nAlbert Einstein (1903 - 1919)\nZorka Marić (en)\nSofija Golubović (en) (maternal first cousin (en) )\nEinstein family (en)\nTitelen jaio zen, Voivodina probintzian, orduan austrohungariar inperioaren barruan zegoena (gaur egun Serbia) bertako familia baten baitan. Txikitatik nabarmendu zen bere adimenagatik eta musikarekiko, pinturarekiko, fisikarekiko eta matematikarekiko interesagatik.\nNovi Saden neskentzako eskolan ikasi zuen; bigarren hezkuntzako ikasketak jarraitu ahal izateko eta ondoren unibertsitatean matrikulatu ahal izateko, aitak baimen berezia eskatu zuen; izan ere, neskei ez zitzaien uzten hezkuntza maila horretako eskoletara joaten, gizonezkoentzat gordeta baitzeuden.\n1888tik aurrera, Sremska Mitrovicako bigarren mailako institutuan ikasi zuen, Fisika eta Kimikako laborategi bikaina zuena (Trbuhovic-Gjuric 1983), non 1890ean graduatu zen, matematikan eta fisikan kalifikazio gorena lortuz (Krstic, 1891). Zagrebeko Errege Ikastetxean ikasle bezala onartua izan zen, fisika klaseetara joateko baimen berezi batekin, gizonezkoentzat erreserbatua baizegoen. (Trbuhovic-Gjuric, 1883; Krstic, 1891).\nUnibertsitatean zegoela, Nikola Teslaren lagun egin zen. 1896.urtean Zurich-eko Institutu Politeknikoan sartu zen, non emakume ikasle bakarra zen. Einsteinek ere urte horretan hasi zituen bere ikasketak. Einsteinek eta Milevak alaba bat izan zuten ezkondu aurretik, Lieserl, zeina adopzioan eman zutela uste den. Einstein eta Maríc 1903.eko urtarrilaren 6an ezkondu ziren. Ezkontza honetatik Hans Albert Einstein eta Eduard Einstein jaio ziren. Lehenengoa Ingeniaritza hidraulikoko irakasle izatera ailegatu zen Kaliforniako unibertsitatean,eta bigarrena ospitale psikiatriko batean sartu zuten eskizofrenia izateagatik.\nWikimedia Commonsen badira fitxategi gehiago, gai hau dutenak: Mileva Marić


«Gogotsu» eta «ilusioarekin» daude armaginak Iker Dorronsororen esanetan | Kirolak | Naiz\n2020 AZA. 20 - 19:15h\n«Gogotsu» eta «ilusioarekin» daude armaginak Iker Dorronsororen esanetan\nJoan den asteko positiboen ondoren Eibarrek ezin izan du normaltasunez entrenatu baina bere entrenatzaileak prest ikusten du Sportingen aurka jokatzeko.\nIker Dorronsorok ezin izan du talde osoarekin lan egin azken hamar egunetan. (SD Eibar)\nEtenaldi luzeari emangio dio amaiera Eibarrek igandean. Taldean egondako positiboen ondoren, armaginek azken bi partidak atzeratu eta lan-saioak etetu behar izan zituzten baina normaltasunaren bidera bueltatzen ari dira eta igandean lehiari berrekingo diote, Sporting de Huelva aurkari zuzena bisitatuz.\nBaldintzak ez dira onenak izan hain partida garrantzitsua prestatzeko. Apenas lan-saio bakarra egin ahal izango du taldeak osorik elkarrekin, hamaika jokalariek berrogeialdia bete behar izan baitute. Baina Iker Dorronsoro ez dago kezkatuta. Larregi ez, behintzat, bere futbolariek nahitaezko etenaldiaren aurretik egindako lanari esker. «Pertsonalki oso lasai nago eta taldea lasai ikusten dut ere. Batez ere ikusten dudana da bueltatzeko gogoak daudela. Jokalariak lan egiteko gogotsu daude eta batez ere berriro jokatzeko ilusioarekin».\n«Lasaitasuna transmistitu» nahi du ere entrenatzaile gipuzkoarrak kirol egoerari hitzegiterakoan. Eibarrek jokatutako azken bi partidak galdu zituen, Atletico eta Real Madriden aurka, eta horri partida atzeratuak gehituz, sailkapenean behera egin du baina Dorronsorok gogorarazi duen bezela, taldea «oso entxufatuta zegoen» koronabirusa aldagelera heldu aurretik.\n«Eta gure askoa jokalariak berriro entxufatzia da igandeko partidari begira. Ez dut uste bi porrot horiek taldeari minik egin diotenik. Alderatntziz, bietan amaiaerara arte sartuta egon ginelako, lehiatzen, borrokatzen eta, izan ere, taldea indartuta irten zela uste dut. Agian erritmo falta izan dezakegu atzerapenen eta koarentenaren ondorioz baina espero dut lanarekin hori be konpontzea».\nLa Ordeneko partidari dagokionez, teknikari gorri-urdinak «guretzat partida guztiak garrantzitsuak» direla esan du «eta denetan nahi dugu lehiakorrak izan, aurkaria zein den inporta barik». Kasu honetan zulotik irten nahi duen Sporting izango da. Azken hiru jardunaldietan Jenny Benitez jarri da aulkian Antonio Toledoren lekukoa hartuzeta, Dorronsororen ustetan, bere etorrera andaluziarren errendimendu defentsiboan nabaritu da. «Taldea sendotu da. Azken hiru partida horietan bi gol besterik ez ditu jaso eta Atleticoren kontra, adibidez, hutsna amaitu zuen».\nHobekuntza horri, zelaiaren ezaugarriak gehituko zaizkio, konzentrazioa inoiz baino garrantzitsuagoa bilakatuz. «Txikia eta hestua da eta horrelako zelai batek konzentrazioa exijitzen du lehen minututik 90.era arte. Zelai txikian jokatzeak, beharbada, lagunduko gaitu esfortzu fisikoari dagokionez, beharbada ez delako horrenbestekoaizango. Baina mentalki eta konzentrazio mailan oso exijentea izango da partida. Eta, batez ere, defentsiboki hoberen dagoen taldeak irabaziko duela uste dut. Eurak oso gol gutxi jasotzen ari dira azken aldi honetan eta gu ere indartsuak gara defentsiboki; aurreratzen denak asko eukiko du irabazita».


Irekia Eusko Jaurlaritza - Gobierno Vasco :: Ertzaintzaren Oiartzungo egoitza nagusiak ibilgailuen legez kanpoko trafikoari buruzko jardunaldi tekniko bat eskaini du\nErtzaintzaren Oiartzungo egoitza nagusiak…\nErtzaintzaren Oiartzungo egoitza nagusiak ibilgailuen legez kanpoko trafikoari buruzko jardunaldi tekniko bat eskaini du\n<img src="https://www.irekia.euskadi.eus/uploads/cover_photos/18640/original/untitled.png" style="max-width:100%" alt="" />\nILKT taldeak Estatuko polizia-taldeak, aseguratzaileak eta peritutzako erakunde teknikoak biltzen ditu\nErtzaintzaren Oiartzungo egoitza nagusia ibilgailuen legez kanpoko trafikoari buruzko azterketa-jardunaldi baten egoitza izan zen atzo, ostegunean. Ertzaintzako espezialistek, Polizia Nazionaleko eta Guardia Zibileko adituek, ibilgailuak konpontzeari buruzko Zaragozako Ikerketa Institutuko teknikariek eta UNESPAren barruan dauden aseguratzaileen ordezkariek parte hartu zuten. Horiek denak lapurtutako eta manipulatutako ibilgailuen legez kanpoko trafikoan eta identifikazioan espezialistak dira.\nMotordun ibilgailuen legez kanpoko trafikoa antolatutako delitu-modalitate bat da, mundu mailakoa, eta onura handiak ekartzen dizkie mafiei. Gaizkileek lapurtutako ibilgailuak legeztatu nahi dituzte, iruzurrez berriro salmenta-kanaletan sartzeko.\nEstatu mailan, polizia-taldeek Centro Zaragoza (ibilgailuak konpontzeari buruzko Ikerketa Institutua) deiturikoan sortutako ibilgailuen fitxategitik hartzen dute informazioa. Orain dela hamar urte baino gehiago sortu zen, erakunde aseguratzaileen Espainiako Elkartearen (UNESPA) eta Estatuko polizia-taldeen arteko lotura tekniko gisa. Datuak polizia-taldeen datu-baseetara iraultzen dira.\nErakunde tekniko horrek, zentral aseguratzaileak eta Polizia Nazionaleko, Guardia Zibileko, Mossos d'Esquadrako eta Nafarroako Foru Poliziako unitate espezifikoek osatzen dute ILKT lantaldea. Aurtengo edizioa, 13.a, bada, Ertzaintzaren Oiartzungo Lurralde Egoitzan egin da.\nErtzaintzaren aldetik, ETEN Unitateko espezialistak joan ziren. Horiek, bada, errepideko trafiko-delituen prebentzioan dihardute, batik bat Gipuzkoan. Gama altuko ibilgailuak lapurtzen dituzten talde antolatuek mugaz gaindiko igarobidea erabiltzen dute, kokapen geografikoa dela-eta, ondoren, gero eta espezializatuagoak diren jardueren bitartez, dokumentazioa faltsutzeko, eta hirugarren herrialdeetan saltzeko edo legez kontrako beste erabilera batzuk emateko. Horretarako, matrikulak bikoizten dituzte eta xasisak trokelatzen eta faltsutzen dituzte, legez kontrako beste ekintza batzuen artean.\nAtzoko jardunaldia Ertzaintzaren Oiartzungo lurralde-egoitzan egin zuten, eta espezialistek ibilgailuen identifikazio-elementuak eta dokumentazioa –gidariena barne– lapurtzeko, faltsutzeko eta horiekin trafikatzeko erabiltzen dituzten teknika berrietan sakondu zuten. Gainera, ibilgailuen identifikazioaren ezaugarri eta elementu nagusi eta osagarriak izan zituzten hizpide. Krisia dela-eta areagotu egin dira aseguru-konpainiei egiten dizkieten iruzurrak, eta gai hori ere jorratu zuten. Batik bat nork bere buruari lapurtzea eta kalte pertsonalak eragiten dituzten istripuen simulazioak izan dira.\nHizlariek ibilgailuen legez kanpoko trafikoaren panoramika, identifikazioari lotutako nazioarteko arauak eta dokumentazioaren tratamendua errepasatu zituzten.\nLa Central de la Ertzaintza de Oiartzun acoge una jornada técnica sobre el tráfico ilícito de vehículos... http://t.co/LPBk1kHg3g\nErtzaintzak Luzero lurmuturrean (Bizkaia) legez kanpoko tretza kendu du eta harrapakinak itsasora itzuli ditu


SUFRITZEN ERE GOZATZEN DU | Kirola | Berria\nTOKIO 2020. Txirrindularitza\nSUFRITZEN ERE GOZATZEN DU\nBihar jokatuko da gizonezkoen errepideko proba. Ibilbide gogorra da, 234 kilometrokoa, eta bero eta hezetasun handia izango da. Omar Fraile eta Izagirre anaiak ariko dira lehian.\nOmar Fraile musukoarekin, Tourreko etapa amaiera batean. CHRIS GRAYTHEN / EFE Tamaina handiagoan ikusi\n«Gogorra eta luzea». Halaxe definitu du Omar Frailek (Santurtzi, Bizkaia, 1990) bihar errepideko proban txirrindulariek heldu beharko dioten ibilbidea (04:00). Datuak horren erakusgarri dira: 234 kilometro eta 4.865 metroko desnibela. Horri egingo duen hezetasuna eta beroa gehitu behar zaio: 31 gradu eta %66ko hezetasuna. «Sei ordu egingo ditugu bizikleta gainean. Baina halako lasterketak hain dira ederrak, sufrimendu eta gogortasun hori bigarren mailan geratzen baita. Nik, behintzat, disfrutatu egiten dut», esan du Astana taldeko ziklistak.\nFrailerekin batera, Ion eta Gorka Izagirre anaiak izango dira beste bi euskal ziklistak: «Ion oso ondo ibili da Tourrean, eta Gorka oso gogor entrenatu da etxean. Sekulako lana egin du». Alejandro Valverderi laguntzera doaz hirurak: «Gero ikusiko da nola doan lasterketa, baina, printzipioz, hori izango da gure egitekoa. Haren inguruan osatu da multzoa».\nGakoa azken bi mendateetan egongo dela uste du. Mikuni Pass (1.171 metro) igo beharko dute helmugarako 33 kilometro falta direla, eta Kagosaka Pass hogei falta direla. 1.100 metro ditu azken gain horrek. «Hortik aurrera, ibilbidea ez da horren gogorra. Baina ikusi beharko da horra ihesaldiren bat iristen den aurretik, edo tropel txiki bat».\nHorri lotuta dago estrategia, selekzio bakoitzak bost kide baititu gehienez: «Fin ibili behar dugu erabakietan. Ikusi beharko dugu komeni zaigun ihesaldietan sartzea edo horiek bertan behera uztea». Helburu argia dute: «Azken txanpara ahalik eta gehien iristea izango da, Alejandro babesteko». Baina ez da erraza izango: «Hasierako zatian txirrindulari batek egon beharko du ihesaldien adi, eta ondoren, beste bik. Lan egitea egokituz gero, zaila izango da horiek azken kilometroetara multzoarekin iristea. Beraz, bat edo bi baino ez dira iritsiko une erabakigarrira».\nIbilbidearen gogortasuna alde batera utzita, bero eta hezetasun handia izango da: «Lasterketa motzagoa izan balitz, horrek ez luke horrenbesteko eraginik izango. Baina kasu honetan, sei ordu baino gehiago egingo ditugu bizikleta gainean, eta baldintza horietan arriskua dago karranpak edo sabeleko arazoak izateko. Ondo neurtu behar dugu zenbat edaten dugun, tripa nahi baino gehiago ez betetzeko. Baina, aldi berean, deshidratatzeko arriskua saihestu behar dugu». Karranpei dagokienez, uste du «abantaila» dela Tourrean aritu izana: «Lehiaketa erritmoa dugu, eta azken kilometroetan hori eskertu egiten da»\nSelekzio indartsuen artean Frantzia, Italia, Belgika eta Eslovenia azpimarratu ditu: «Askok ez dute aipatzen, baina, ibilbidea ikusita, ziur Kolonbiak ere lan ona egingo duela». Ez du dudarik Tadej Pogacar, Greg van Avermaet, Remco Evenepoel, Wout van Aert, Richard Carapaz, Primoz Roglic eta halako txirrindulariak hortzak ondo zorroztuta irtengo direla. Garaipen gose handia dute guztiek. Hutsuneen artean bi izen daude: Mathieu van der Poel eta Julian Alaphilippe.\nHilabete etxetik urrun\nFrailerentzat «ametsa» da Olinpiar Jokoetan aritzea. Tourrean lehiatu eta gero, «ondo» ikusten du bere burua: «Normalean, beti iritsi izan naiz ondo hiru itzuli handietako azken astera. Baina oraingoan banuen beldur apur bat. Izan ere, azken atseden egunean nahiko nekatuta antzeman nuen neure burua. Baina hurrengo egunean ikusi nuen ez zela horrela. Fresko sumatzen ditut hankak. Ondo nago. Tourrean disfrutatu egin dut psikologikoki eta fisikoki».\nGainera, sasoia ondo doakio: «Oso sartuta ikusten dut neure burua. Garaipena iristea kostatu egin zen. Baina ailegatu zen azkenean hori ere». Orain, helburua Tourreko sasoia bihar arte luzatzea da: «Gogorra da hilabete oso bat segidan lehiatzen aritzea eta etxetik kanpo egotea. Baina, oraingoz, merezi du».\nTourra amaitu eta berehala Tokiora egin zuten hegan. «Nekea dela eta, guztiok dezente ondo lo egin genuen bidaian». Txirrindularitza proba ez da Tokion bertan jokatzen. Beraz, ez daude olinpiar hirian, hotel batean baizik: «Lehen eguna, ordu aldaketa tarteko, nekagarria izan zen. Pare bat orduko entrenamendu arina egin genuen». Jada gertutik ikusi dute nolakoa den ibilbidea, eta espero zutena berresteko balio izan die: «Azken igoera oso gogorra da, eta ibilbidea, oro har, bihurria».


Kalkulatzeko softwarea maiztasuna edo erruletaren gehieneko atzerapena\nSoftwarearentzako dagoeneko mahai marrazo berdea bazara ere kalkulatu gehienezko atzerapena erruletara edo lineako apustuak oso baliagarriak izan daitezke zuretzat.\nBatez ere hasiberriek, erruletak edo beste joko zaletuek sistema ugari probatzen badituzte, hala ere, a priori jokoan zehar zer oztopo sor daitezkeen ebaluatu gabe.\nGaldera klasikoetako bat nola kalkulatu gehienezko atzerapena zenbaki bakar batek edo emandako aukerak sor dezakeen erruleta.\nNola kalkulatu erruletaren gehieneko atzerapena: gehienezko atzerapena edo hiper frekuentzia?\nZenbakien atzerapenaren aurka jolastea maite dutenak daude, maiztasun maximoa dutenak, baina nahi duzun joko mota, esker Turbo Bet Calc, ziur aski duzu zer espero dezakezun ideia zehatz bat mahai berdean aurkitzen zarenean.\nNola kalkulatu erruletaren gehieneko atzerapena: cnola erabili Turbo Bet Calc\nPrograma deskargatu eta karpetan dagoen exekutagarria abiarazi ondoren, programa leiho bakarraren aurrean aurkituko zara, berehala azalduko ditudan hainbat elementu biltzen dituena:\nProbak: programak egin behar dituen saiakera kopurua da (irudian hamar mila daude);\nZatiaren luzera: tarte bakunen luzera da; irudian, esaterako, 100 birako bakoitzeko hamar mila tarte aztertzeko eskatzen dugu (beraz, guztira 1 milioi biraketa);\nZenbakiak guztira: aztertu nahi dugun jokoa osatzen duten zenbakien guztirakoa izango litzateke. Adibidez, Frantziako erruletarako zenbaki hau 37 da, erruleta amerikarrarentzat, zero bikoitza denez, 38 da;\nApustuen hautaketa: aztertu nahi dugun aukera osatzen duten elementu kopurua da: erruletaren eremuan geratzen direnak, 18 aukera sinple baten baliokidea da (gorria / beltza, etab.), 12 dozena bat, 6 seigarren bat.\nDatu gutxi hauek sartu ondoren, egin klik botoian START eta itxaron prozesatzeko denborak, neurri batean zure ordenagailuaren potentziaren araberakoak.\nNola kalkulatu erruletaren gehieneko atzerapena: eesportatu datuak\nAukera hautatuta Sortu zerrenda prozesamendua hasi aurretik, banakako zatien emaitzen zerrenda osoa ikusi ahal izango duzu, eta hori ere egin dezakezu gorde testu formatuan (txt) ondorengo azterketetarako, adibidez Excel-ekin.\nNola kalkulatu erruletan gehienezko atzerapena: aanalisi mugagabeak!\nPrograma honen gauza erabilgarria eta bakarra da aztertzeko aukeraren elementu kopurua aukeratzeko aukera.\nSarean une batez hausnartzen baduzu, agian ruletarentzako estatistika programa ugari daude, baina guztiek aukera klasikoak baino ez dituzte kontuan hartzen, Turbo Bet Calc esate baterako, maiztasunak eta atzerapenak kasualitatez begiratu ditzakezu, esan dezagun 'atipikoak', hala nola 7 zenbakiko taldeak, 9 edo aztertu nahi duzun edozein zenbakizko talde.\nBukatzeko, gainera, adierazi dut, jokoa osatzen duten elementu kopurua (Zenbaki Orokorrak) aukeratu ahal izateak ez duela ezer eragozten erabiltzea Turbo Bet Calc erruleta ez diren beste jokoak aztertzeko ere.\nFitxategia deskargatzea\tTurboBC.zip - 1 MB


Luna Cohen Group: melankolia une bat\nGustu musikal handikoa. Koloretsua, sentimenezkoa, erritmoduna eta sentsuala. Molde berriko jazzaren birsorkuntza. Hainbat generoren eta Brasileko musikaren arteko nahasketa oparoa. Erritmo tropikalak musika garaikidearekin bateginda. Exotikotasunaren muina dantzan.\nLuna Cohen Kataluniako jazzaren artista dinamiko eta alternatiboenetariko bat da, tradizio musikal hura ulertzeko eta interpretatzeko modu berezi baten azken adierazlea. Bartzelonan bere herriko kultura musikalarekin berriro topo egin zuen. Bertara heldu zen hamarkada bat baino apur bat lehenago. Luna Cohen melankolia une bat modukoa da, baina beti bizitza ospakizun gisa. Brasileko kritikariak txundituta utzi dituen nortasun bizi, eta eskuzabal baten nahiak, itxaropenak, kezkak, istorioak, paisaiak eta pasarteak ekartzen ditu gogora. Lunak ahots sentikor batez abesten du, Bartzelonako panorama musikalaren jeinuak eta jazzaren gazte talentuak diren bere bidaideen esperientziaz inguratuta.\nZer esanik emango du.\nData: 2014ko urriak 8\nDeskontua: %20ko deskontua Kutxabank txartelen bidez (4 sarrera txartel bakoitzeko)


Izen ugariko plaza 1930eko hamarkadako Bilbon | erritarrak | GAUR8 - mila leiho zabalik\nIzen ugariko plaza 1930eko hamarkadako Bilbon\nBilboko Laguntzaileen Plazak II. Karlistaldian (1872-1876) karlisten setioan hiria defenditu zuten Laguntzaile Konpainien oroitzapenari zor dio. Institutuko Plaza txikia zenari izen hori ipintzeko proposamena El Sitio elkarteak egin zuen 1925ean, Primo de Riveraren diktaduran. 1937an Nafarroako Brigadak izena eman zioten, Bilbo hartu zuten Armada frankistako unitateen omenez. Gaur egun Miguel Unamuno Plaza da. Argazkia joan den mendeko 30eko hamarkadan egindakoa da eta bertan azoka txiki bat ageri da, egun Erriberako Merkatua den Plaza Zaharrekoaren ordezkoa eta bertan zegoen Institutua eraitsi ondoren geratu zen lekuan egunero ipintzen zutena. Eskaileretan gora Begoñara igotzen zen, eta eskuinaldean den eraikina Lezamako trenbide zaharrarena zen. Egun Arkeologia Museoa dago bertan. Argazkiaren egilea German Elorza izan zen (Gasteiz,1910 - Bilbo, 1983). 1932an hasi zen argazkigintza profesionalaren munduan, gurasoekin Bilbora aldatu zenean. Han, On Diego Lopez de Haroko kale nagusiko Casa Lux-en lanean hasi zen Manuel Torcidaren eskutik. Luze gabe, bere kabuz jarraitu zuen bere lanbidean eta berriemaile hasi zen Prensa Gráfica taldeko egunkarientzat, hala nola tokiko zenbait kazetarentzat. Haren trebezia eta begirada fotografikoagatik kontratatu zuten Bilboko “La Tarde” egunkarian, eta, frankistak Bilbora sartu ondoren, “Hierro” arratsaldeko egunkari falangistan. 1974an Athleticen eta Gijongo Sportingen arteko partidu batean lanean ari zela izan zuen istripuak argazki-kazetaritza uztera behartu zuen. Haren argazki funtsa Euskadiko Artxibo Historikoan dago.


Mertxe Aizpurua: «Aukera galdu da Kongresua ezkerreko politiketara norabidetzeko» | Haria | IRRATIA\nMertxe Aizpurua: «Aukera galdu da Kongresua ezkerreko politiketara norabidetzeko»\nMadrilen hartu diren azken erabakiak alderdi eskuindarrei begira hartu direla dio Mertxe Aizpuruak, EHBilduko diputatuak, eta hori «aurrekari arriskutsua» izan daitekeela geroko erabakietarako. Amaitzear den ikasturte berezi honen atariko, mahai-gainean dauden afera nagusien errepasoa egingo dugu berarekin Informazioaren Harian.\nNaiz Irratia|24/07/2020 Mis à jour à:\nMertxe Aizpurua EHBilduko diputatua Madrilgo Kongresuko saio batean\nAste honetan bertan osoko-bilkura izan dute Madrilgo Kongresuan, besteak beste, pandemiaren ondorioz sortutako Berreraikuntza Batzordeak proposatutako hiru dokumentu bozkatzeko. Txosten ekonomikoa, osasun arlokoa eta Europako Batasunari buruzkoa onartu ziren, baina ez aldiz neurri sozialei zegokiena. EHBilduk ezezko jarrera mantendu zuen.\nMertxe Aizpuruak dio Pedro Sanchezen gobernuaren norabidea alderdi eskuindarrengana begira dagoela, eta kezka azaldu du horregatik: «Uste dugu aukera bat galdu dela ezkerreko politiken aldera norabidetzeko, eta kezka hori areagotzen da pentsatzen baldin badugu aurrekontuetan ere jarrera berdina hartu dezaketela».\nEgungo jendarteak erronka mardula du krisi egoeratik ateratzeko, eta Aizpuruaren irudiko, gako nagusiak politika aurrerakoiak eta eraldatzaileak sustatzean dago; izan ere, «ez dugu dagoena berreraiki behar, hori ez zegoen ondo», egin beharrekoa sistema eraldatzea dela nabarmendu du.\n2012ko Lan Erreformaren indargabetzearen akordioa eta Pedro Sanchezen alderdiak eduki dituen kontraesanak hizpide hartuta, Aizpuruak dio ez dutela argi zer nahi duten. Nolanahi ere, horrek ez ditu harremanak zaildu; «onak» dira, «batik bat Unidas Podemosekin».\nJuan Carlos Borboikoa eta GAL auziak\nBerriki zortzi alderdik, tartean EHBilduk, Mekako AHTren komisioak eta Juan Carlos Borboikoa ikertzeko eskatu dute Kongresuan; Aizpuruak garbi du, oraindik ere, monarkia Espainiako politikaren «bizkar-hezurra» dela, baina nabarmendu du gero eta ahots gehiago direla «monarkiari planto» egiteko altxatzen ari direnak. Zentzu horretan, uste du egiten ari diren lana bere fruituak ematen ari dela.\nHala uste du GALen auzian ere: nahiz eta duela ez asko gerra zikina ikertzeko batzordearen eratzea atzera bota Kongresuak, bere irudiko iritsiko da horretarako eguna ere.\nOraindik ez dute Kongresuko jarduna amaitu Madrilen; Europako Batasunak berriki hartu dituen neurrien inguruko osoko bilkura dute datorren astean, baita beste zenbait komisio ere.\nUrkullu responde a Sánchez que no irá a la reunión de presidentes de reparto de fondos europeos\nLos dos pactos del 20 de mayo y un depósito de confianza


Nafarroako ekonomiari 3,4 puntu falta zaizkio pandemia aurreko egoerara heltzeko | Ekonomia | Berria\nJoseba Madariaga, Iruñeko Tres Reyes hotelean, egoeraren nondik norakoak azaltzen Iñigo Uriz / Foku Tamaina handiagoan ikusi\n2021eko urriak 22 19:02\nGutxi falta zaio Nafarroako ekonomiari pandemia aurreko egoerara ailegatzeko. Laboral Kutxak Iruñean egin duen topaketa batean azaldu duenez, berez, 3,4 puntu falta zaizkio barne produktu gordinari 2020ko otsaileko mailara itzultzeko. Datorren ostiralean kaleratuko da hirugarren hiruhilekoko hazkundearen datua, eta Elma Saiz Ekonomia eta Ogasun kontseilariak aurreratu du tartea are gehiago estutzea espero dutela (beste 1-2 puntu inguru, zehazki). Hala, 2022ko lehen edo bigarren hiruhilekoan lortuko litzateke helburu hori.\nTres Reyes hotelean egindako agerraldian, Nafarroako Gobernuko Elma Saiz eta Mikel Irujo kontseilaria izan dira. Bertan zen lurraldeko enpresaburuen ordezkaritza bat. Lehenik, Madariagak egungo egoeraren gakoak eman ditu, eta, ondoren, Saizek, Irujok eta Javier Kortajarena Laboral Kutxako lurraldeko zuzendariak parte hartu dute.\nBere aurkezpenean, Joseba Madariaga Laboral Kutxako Ikerketa zuzendariak ohartarazi du egungo «egoera konplikatua» dela, mundu osoan hazkundearen eta inflazioaren arteko tentsioa dagoelako, eta horrek zenbat iraungo duen antzematerik ez dagoelako oraintxe.\nAdituek espero zuten konfinamendutik atera ahala suspertuko zela ekonomia. «Krisi hau aurrekoaren desberdina da. Osasun larrialdi batek eragin du, eta, krisiak oro har txarrak badira ere, baikor geunden. Pentsatzen genuen pasatu ahala azkar suspertuko ginela. Ez da horrela izan», esan du Madariagak.\nErrealitateak erakutsi du ekonomia ez dela piztu eta itzal daitekeen makina bat, eta neurri handi batean, pandemiaren ondorioek eragin dute. Iazko udan eta udazkenean, konfinamendua atzean utzi eta jarduera bere onera itzuli zenean, azaldu ziren arazoak. Indarrez suspertu zen eskariari erantzun nahi izan zioten enpresek, baina, biltegietako stockak agortu ahala, munduko hornidura katea ez zen gai izan haien beharrak betetzeko. Iragan urtearen amaieran hasi zen eskasiak gaurdaino iraun du, eta ez dago argi noiz amaituko den. Madariagaren arabera, txertaketaren inguruko desorekek eragiten dute: herrialde garatuetan pauta osoa dute herritarren %60k —Hego Euskal Herrian %80tik gertu dago—, baina garabideko herrialdeetan, %20 inguruk.\nEskasiaren adibiderik argiena erdieroaleen krisia da. Nafarroako industria %2,2 handitu da 2019ko jarduerarekin alderatuta; autogintza, berriz, %25 beherago dago, Volksawegenek aurten hainbat egunez gelditu egin behar izan baitu produkzioa —urrian, kasurako, lau egunez—. Alemaniako auto industriak egindako azterketa batek arazoa aurten amaitu daitekeela kalkulatu badu ere, Madariaga ezkorrago azaldu da, eta 2022an ere nabarituko dela uste du.\nErdieroaleen krisiaz gain, beste lehengaietan ere izan dira hornidura arazoak. Mikel Irujo Garapen Ekonomikoko kontseilariak uztailean izandako bilera batean, industriako enpresek «kezka handia» dutela helarazi zieten: «Zamaontzietako edukiontzi bat 1.000-2.000 euro kostatzen zen lehen, eta 20.000 euro kostatzen da orain, edo zuzenean ez dago ontzirik eta hegazkinez egin behar da. Mundu osoko arazo bat da. Txinak munduko altzairuaren bi heren esportatzen zuen, eta, orain, aldiz, inportatu egiten du. Eskasia erabatekoa da. Asteon bertan, jakin da Los Angelesko portua erabat kolapsatuta dagoela».\nEgoera hori jada eragiten ari da ekonomian. Hornidura arazoek lehengaien eta energiaren kostuak garestitzea eragin dute, eta horrek inflazioa igotzea ekarri du. Uztailetik, berriz, salneurrien tenkatzeak kontsumoaren beherakada txiki bat ekarri du; hots, ekonomia moteltzen hasi da.\nNorantz joko du, baina, ekonomiak? Madariagaren arabera, egungo mundu mailako hornidura arazoak bizpahiru hiruhilekotan, 2022 erdialderako, konponduz gero, ekonomiak abiada hartuko du berriz;âÂÂaldiz, lehengaien eskasia eta inflazioaren arriskua iraunkorra bada, susperraldia baldintzatu dezake.\nHorregatik, Laboral Kutxako Ikerketa zuzendariaren arabera, inflazioaren gorakadaren aurrean, diru politikaren kontrola duten banku zentralek kudeatzeko egoera zaila dute aurrean. «Diru politikaren aldaketa albiste txarra da. Etorri, etorriko da, baina ez dut uste berehalakoan helduko denik, EBZk oraindik ere erantzuteko tartea baitu», adierazi du Madariagak. Izan ere, %1,8koa da egun euroaren eremuko azpiko inflazioa — prezioetan berehalako eragina duten elikagai eta energia kostuak aintzat hartzen duen datua—, eta EBZk prezioen kontrolerako %2ko langa jarri ohi du xede gisa . Bestalde, pandemiaren ondorioz estatuen zorra erosteko programak martxorainoko epea du.\nMartxotik aurrera, adi egon beharko da. Gakoa da inflazioaren mehatxua behin-behinekoa edo iraunkorra ote den. Iraunkorra bada, ekonomia gehiegi berotzeko arriskua dago, eta EBZ interes tasak igotzen eta zorra erosteari uzten has daiteke. Dena den, Madariagak uste du EBZk «malgu» jokatzeko aukera duela.\nOraingoz, uztaileko aurreikuspenei eutsi egin die Laboral Kutxak. Uste du aurten %6,4 haziko dela Nafarroako ekonomia, eta datorren urtean 6,7. Enplegua, berriz, %4,2 eta %4,8 handitzea espero du. Abenduan berrikusiko ditu, eta orduan ikusiko da egungo testuinguruak zenbateraino iraun duen.\nDena den, Elma Saiz kontseilariak datu baikor batzuk eman ditu. Zerga bilketa iaz epe berean baino %19 gehiago eta 2019an baino %7 gehiago handitu da. Langabezia, berriz, «2020ko otsailekoaren antzekoa da». Saizek onartu du gobernua kezkatua dagoela inflazioarekin, eta datorren urterako zerga neurrietan hori aintzat hartuko duten neurriak hartzeko prest azaldu da. Ez du zehaztu nondik nora joan daitekeen zerga arloko proposamen hori.


Brigueuil - Wikipedia, entziklopedia askea.\n45°57′11″N 0°51′37″E / 45.9531°N 0.8603°E / 45.9531; 0.860345°57′11″N 0°51′37″E / 45.9531°N 0.8603°E / 45.9531; 0.8603\nMontrollet, Saint-Christophe, Saulgond, Javerdat, Saint-Brice-sur-Vienne eta Saint-Junien\n1.115 (2019ko urtarrilaren 1a)\n556 (%49.9) 540 (%48.4)\nBrigueuil Frantziako udalerria da, Charente departamenduan dagoena, Poitou-Charentes eskualdean. 2013an 1.072 biztanle zituen.\n2007an Brigueuil udalerrian erroldatutako biztanleak 1.037 ziren. Familiak 442 ziren, horien artean 140 pertsona bakarrekoak ziren (68 bakarrik bizi ziren gizonak eta 72 bakarrik bizi ziren emakumeak), 153 seme-alabarik gabeko familiak ziren, 141 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 582 etxebizitza zeuden, 443 familiaren etxebizitza nagusia ziren, 74 bigarren erresidentzia ziren eta 65 hutsik zeuden. 570 etxeak ziren eta 10 apartamentuak ziren. 443 etxebizitza nagusietatik 341 bere jabearen bizilekua ziren, 87 alokairuan okupaturik zeuden eta 15 doan lagata zeuden; 5 etxek gela bat zuten, 24 etxek bi zituzten, 68 etxek hiru zituzten, 150 etxek lau zituzten eta 195 etxek bost zituzten. 344 etxek euren parking plaza propioa zuten azpian. 214 etxetan ibilgailu bat zegoen eta 182 etxetan bat baino gehiago zituzten.\nBrigueuil udalerriko biztanleria-piramidea 2009an .\n2007an lan egiteko adina zuten pertsonak 624 ziren, horien artean 458 aktiboak ziren eta 166 inaktiboak ziren. 458 pertsona aktiboetatik 420 lanean zeuden (242 gizon eta 178 emakume) eta 38 langabezian zeuden (15 gizon eta 23 emakume). 166 pertsona inaktiboetatik 61 erretiraturik zeuden, 42 ikasten zeuden eta 63 "bestelako inaktibo" gisa sailkaturik zeuden.\n2009an Brigueuil udalerrian 445 unitate fiskal zeuden, 1.010,5 pertsonek osaturik. Pertsona bakoitzeko diru-sarrera fiskalaren mediana urteko 15.183 euro zen.\n2007an zeuden 47 komertzioetatik, 2 janari enpresak ziren, 1 material elektrikoaren fabrikazioko enpresa zen, 5 bestelako produktu industrialen fabrikazioko enpresak ziren, 14 eraikuntza enpresak ziren, 5 ibilgailuen saltze eta konpontze enpresak ziren, 4 garraio enpresak ziren, 3 ostalaritza eta jatetxe enpresak ziren, 3 higiezinen enpresak ziren, 3 zerbitzu enpresak ziren, 3 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 18 zerbitzu publikoetatik, 1 jendarmeria zen, 1 posta bulegoa, 1 ibilgailuen konpontzeko eta nekazaritza tresnetako lantokia, 2 igeltseroak, 1 margolaria, 4 zurginak, 1 iturgina, 3 argiketariak, 1 eraikuntza enpresa, 2 ile apaindegiak eta 1 jatetxe.\n2000. urtean Brigueuil udalerrian 54 nekazaritza-ustiategi zeuden, 1.988 hektarea erabiltzen.\nBNF: 15248503c (data)


Zer da SEPE - misioa, ikuspena, balioak | estatuko enplegu zerbitzu publikoa\nEstatuko enplegu zerbitzu publikoak (SEPE) erakundea erakunde autonomoa da. lan eta gizarte-ekonomia. ESTATUKO ENPLEGU ZERBITZU PUBLIKOA Da, autonomia-erkidegoetako enplegu-zerbitzu publikoek Enplegu Sistema nazionala sortzen da. sistema hau, bere gain hartzen ditu itzalitako eginkizunak Enplegu institutu nazionaleko (INEM), 2003 Egitura horretatik abiatuta, estatuko diseinatu eta garatzen da. sustatzen dute, neurri eta ekintza plana gauzatzea deszentralizatua, hainbat errealitate ezaugarrietara moldatzen da enplegua.\nErakunde hauek osatzen dute:\nSare zabala aurrez aurreko bulegoak banatuta 50 probintzia eta estatu espainiarreko Ceuta eta Melilla hiriek ere kudeatzen dituzte, eta langabezia-prestazioak. izapideak, berriz, ceutan eta melillan ere kudeatzen dituzte izapideak enplegua eta prestakuntza.\nGainera, honako zerbitzu hauek daude:\nHerritarrentzeko telefono bidezko arreta-zerbitzu bat ( 91 273 83 83 ) Ere. estatua probintzia-telefonoak.\nTelefono bidezko arreta-zerbitzua, Aldez Aurretik hitzordua eskatzeko ( 91 273 83 84 ).\nWeb-gune bat, www.sepe.es, sartzen den zerbitzu prestazio eta enplegu-informazioa.\nESTATUKO ENPLEGU ZERBITZU PUBLIKOA du alde lan egiten du, eta gizartearentzat. Garatzen dugun jarduera izan da ikertu eta gure publikoa:\nLanean ari diren langileak.\nLangabetuak eta iraupen luzeko langabetuen.\nEkintzaileak negozio-ideia badute.\nEnplegu politikaren garapena laguntzea, langabeziagatiko babes-sistema kudeatzea eta lan-merkatuari buruzko informazioa bermatzea, Erkidegoetako Enplegu Zerbitzu Publikoen eta lan-arloko beste agenteen laguntzarekin, herritarrak laneratzeko, lan-merkatuan iraunarazteko eta enpresen giza kapitala hobetzea lortzeko xedearekin.\nKudeaketaren bikaintasuna lortzeko gure herritarrei zerbitzuak, teknologiak berriak baliatuz, Enplegu Sistema nazionalaren buru duen eta kalitatea handitzeko lanak (lan merkatua.\nSEPE printzipioak hartu behar duen zehazten duten balioak erdiesteko lortu nahi diren helburuak hauexek dira:\nHerritarrei kultur zerbitzuak:Hau da, gizartearentzat eta SEPE. zerbitzu publikorako bokazioa Duen erakundeko pertsonen gogobetetze-maila areagotzen duten erabiltzaileek ordaindu du. erakundearen Jarduera guztia, bezeroen beharrei eta ikertu behar zuten centrarse satisfacerlas, lana bideratzeko modurik eraginkorrena.\nBerritzeko gaitasuna:Balio erantsia duten langileek urteko SEPE bertan jartzen dute; izan ere, errealitate berrira eta berrikuntza lan bilaketan orientatzeko behartzen tratamenduan lanean. Hartara, erakundeak izan ditzakeen aldaketak islatzen dute, erabiltzaileek automatikoa.\nBeste eragile hauekin batera:Herritarrei zerbitzurik onena eskaintzeko helburuarekin. irudian, SEPE, zerbitzu publikoa denez, lana eta gainerako eragile batzuekiko elkarlana bultzatzen zuten beste erakundeekiko koordinazioa hobetzen, bai europa mailan.\nErakundeko langileek konpromisoa:Talde handiarekin, SEPE zerbitzu publikorako bokazioa du. herritarrak Zerbitzu egokia al da ondo, giza baliabideen kudeaketa, komunikazioa oinarriak hauek dira: gardentasuna antolakuntzan, antolakundeko pertsonen konpromisoaren eta garapen profesionalean. garrantzi handia eman behar al Erakundeak talde-lana, lankidetza eta lan-baldintzak hobetzea.\nKalitatearen kudeaketa:Kalitatearen bidez lortzen da gainerako lurrak balio eraman egiten al. hori eraginkorra da Zerbitzua ematen, garaiz, eta modu arduratsu eta etengabeko hobekuntza eta ekimena. horren Kalitatea da, bezeroen beharrak eta hautemandako kalitatea ebaluatzeko izaten dute.\nLegegintzako Errege Dekretua3/2015,23urrian onartu zuen legearen testu bateratuak Erabiltzea.


Aurkezpena Arrasateko Elkar liburu dendan | Faroa\n← Flickr txarteltxoak\nAurkezpena Arrasateko Elkar liburu dendan\nData: 2006(e)ko irailaren 22a Egilea: Joxe Aranzabal\nAtzo arratsaldean Elkar liburu denda ireki zen Mondragoen, eta hantxe izan nintzen, hitz batzuk esaten. Hauek:\nArratsalde on, etorri zareten guztioi. Gaur liburu denda eder hau inauguratu behar dugu Arrasaten. Hori dela eta, esango dizuet liburu dendak direla nire dendarik gogokoenak. Gustatzen zait irakurtzea, eta gustatzen zait liburu dendetan sartu eta liburuak esku artean hartu eta aztertzea. Txikia nintzenetik, liburuek arrasto ahaztezina utzi dute nire bizitzan. Gogoan daukat non nengoen eta zer egiten zenbait liburu irakurri nituenean. Adibidez:\nLos hijos del capitán Grant. Saturraranen nengoen liburu hori irakurri nuenean, seminarioko ikasgela handi batean, asteburuetan denbora jakin bat izaten genuen-eta irakurtzeko. Jules Vernek mundu ezezagunetara eraman ninduen, abentura zirraragarriak bizitzera.\nEl Lazarillo de Tormes. Larunbat euritsu batean irakurri nuen, Donostiako seminarioan, eta barre algara handiak egin nituen. Harritu egin nintzen, ez bainuen uste liburu klasiko batek hainbeste barre eragingo zidanik.\nLa ciudad y los perros. Arrasaten irakurri nuen, Gabonetako oporretan, Donostiako Institutuan ikasten ari nintzela. Tramak harritu ninduen, eta zerabilen gaztelaniak. Orduan aurkitu nuen Hegoameriketako literatura.\nBeltran Paris, Basque Sheepman of the American West. Beltran Paris Nafarroa Beherean jaio zen, eta AEBetara joan zen, artzain, etorkizun hobe baten bila. William Douglas antropologoak elkarrizketatu egin zuen eta liburu bat idatzi, Beltranen gorabehera guztiak kontatzen. Boisen nengoen garai hartan, Estatu Batuetan, eta liburu horrek hunkitu egin ninduen, han zeuden-eta nire herkide askoren gorabeherak Ameriketara joandakoan. Orduan konturatu nintzen hizkuntza ikasi berri batean ere hunkitu egin nintekeela.\nNarrazioak. Irakurri nuenean Joseba Sarrionandiaren liburu hori Kanadan nengoen, Ottawan. Gogoan dut liburuaren zati handi bat irakurri nuela hango Parlamentuen ondoko parke batean. Liburu harekin pentsatu nuen euskal literatura beste literatura batzuen parean jartzen ari zela, hain zen-eta ederra.\nMattin, nere gizona. Liburu hori irakurri nuenean Bergaran bizi nintzen, eta gaixorik nengoen. Ohean nengoela, beraz, ikasi nuen nor zen Mattin bertsolari txiki hura. Atentzioa eman zidan Mari Trekuren idazkerak, zuzena eta xaloa oso. Mari zen Mattinen emaztea, eta geroago jakin nuen Herrian idazten zuela, bere herriko berriemailea baitzen.\nLance Armstrongen biografia irakurri nuenean ere, ohean nengoen, baina orduko hartan Galdakaoko Ospitalean, egun batzuk lehenago, 2002ko irailaren 11 batean, minbizia aurkitu zidaten eta. Liburua irakurrita, mirestu egin nuen gizona, adbertsitatearen aurrean erakutsi zuen kemenagatik.\nEta uda honetan liburu hau irakurri dudanean —Gernikatik New Yorkera, Berlinetik pasatuz—, Elorrion nintzen, hantxe bizi bainaiz orain. Hauxe izan da niretzat uda honetako aurkikuntza. Harrituta geratu naiz zelango gorabeherak bizi izan zituen Jose Antonio Agirrek Gestaporen atzaparretatik ihes egiteko.\nIkusten duzue. Liburuek atsegina ematen didate, entretenimendua eta gauzak ikasteko aukera. Pena hartu nuen Hire liburu denda itxi zutenean, eta poza hartu dut, berriz, Elkar ireki dutenean Erdiko kale honetan. Sarri joaten nintzen Hirera, eta ahal dudan guztietan etorriko naiz Elkarrera.\nZorionak Elkarri halako denda txukuna irekitzearren, eta mila esker ekitaldi honetara gonbidatu gaituelako. Zorterik onena opa dizuet.


Laino txiki, egizu negar poliki | Erein\nColección: Albumak, 23\nFormato: 165 x 265 mm\nFecha de la última publicación: 28-05-2021\nEl Diario Vasco. Jon Agirre. 2021-05-28 [pdf - 10.69 Mb.]\n[PDF - 82.45 Kb.]\n[JPG - 3.57 Mb.]\n[JPG - 274.55 Kb.]\n[JPG - 413.03 Kb.]\nHandiena izan nahi eta malkoak irensten zituen laino baten istorioa. Laguntasuna, zaintza eta umiltasuna balioan jartzen dira. Nork bere burua onartu eta besteak errespetatuz, elkarrekin koloretako mundu bat sortzea amesten duten lagunen gora beherak.\nXabier Etxaniz Ulazia (1989) Azkoitiko Aizpurutxo auzoan jaio zen. Txikitatik trikitixa izan du soinean jantzita, hainbat txapelketetan parte hartu izan du. 2014tik 2017rako Euskal Herriko Trikitilari Gazteen txapelketa eta 2017ko Markinako Helduen Trikitixa Txapelketak irabazi zituen. Gainera, 2016ko Geure Kolkotik diskan parte hartu zuen Euskal Herriko Trikitixa Elkartearen eskutik. Hala ere, musika munduan bakarrik ez da ibili sortzaile. Azkoitiko Maxixatzen aldizkarian iritzi artikuluak idatzi izan ohi ditu. Itxialdi garaian Monika Arratibel Goñirekin batera Laino Txiki, egizu negar poliki albun ilustratua sortu zuen. 2020ko abenduan Erein argitaletxearen eskutik argitaratu zuten euren lehenengo haurrentzako ipuina.\nMonika Arratibel Goñi (1989) Ataunen jaio zen eta Etxarri Aranatzen bizi da orain. Haur Hezkuntzako irakaslea da. Hiru urte zituenetik, antzerkigintzan dihardu. Ataungo istorioak eta euskal mitologiaren zabalkundeaz arduratzen den Jentilbaratza kultur elkartean. Beste alor batzuk ere jorratzen ditu: azken urtean, Goiberri, eskualdeko aldizkarian iritzi zutabeak idazten ditu. Laino Txiki, egizu negar poliki ipuina idatzi du Xabier Etxaniz lagunarekin batera.


Espainiako Gobernuak diru-sarreren araberako kuota berriak proposatu ditu autonomoentzat\nKuota minimoa hileko 183 eurokoa izango litzateke diru-sarrera urrieneko autonomoentzat eta maximoa, berriz, hileko 1.260 eurokoa. 2023tik aurrera sartuko litzateke indarrean sistema berria.\nJose Luis Escriva Inklusioko, Gizarte Segurantzako eta Migrazioetako ministroa. Argazkia: EFE\nEspainiako Gobernuak 13 tarte proposatu ditu autonomoek Gizarte Segurantzari ordaindu beharreko kuotak kotizatzeko, euren diru-sarreren arabera. 2023an sartuko da indarrean sistema berria eta, 2031an trantsizio aldia amaitzerako, kuota horiek 183,6 euroren (hileko 600 euro azpiko etekinak dituztenentzat) eta 1.267 euroren (4.050 euroak gainditzen dituztenentzat) artean egongo dira. Hala, Gizarte Segurantzako Ministerioaren proposamen berri honek bikoiztu egingo du 2021eko maiatzean diru-sarrera urrieneko langileentzat jasotako ekarpen minimoa.\nOstegun honetan bildu dira langile autonomoen elkarte nagusiak eta gizarte eragileak, eta tarifa finko bat ezartzea ere proposatu dute, baina gutxieneko etekin batzuei lotetsia, "lanbide arteko gutxieneko soldataren testuinguruan".\n2023rako aurreikusitako tarteak hileko 600 euroren azpiko etekinak dituztenekin abiatuko lirateke, eta 4.050 euroren gaineko etekinak dituztenentzako azken batekin bukatu.\nZenbatekoak aldatzen joango lirateke hemendik bederatzi urtera burutzea espero den trantsizioan, 2031ean hileko 183,6 euroen eta 1.267 euroen artean amaitzeko. Gobernuaren asmoa da sistema hori era progresiboan garatzea, hiru urtean behin berrikusketa eginez, eta adierazi du hiru autonomotik bik gutxiago ordainduko dutela kuota berriekin.\nHileko 600 eurotik azpiko etekinak dituztenen kasuan, sistema berriak Gizarte Segurantzaren kuotetan urteko 1.300 euro aurreztea suposatuko die. 600 eta 900 euroren arteko etekinak dituztenentzat, berriz (gizatalde honen parte esanguratsu bat), 600 euroko aurrezkia suposatuko luke urtero.\nProposamenaren arabera, Espainiako Estatuko 3 milioi langile autonomoek aldi baterako aukeratu ahal izango dute euren kotizazio-oinarria, etekin aurreikuspenen arabera. Hala, urte osoan zehar hautua sei aldiz aldatzeko aukera izango dute, etekinetara egokitzeko.


Belar multzo zabal bati deitzen zaio errukula izenaz, batez ere Eruca vesicaris var. sativa eta Diplotaxis tenuifolia. Lehenak hostoa lobulu borobiletan zatikatua du, eta urteko landarea da. Bigarrena, aldiz, iraunkorra da eta hostoak forma ugaritan lobulatuak izan ditzake, baina beti zorrotzak, ez borobilak. Azken hauek dira, gaur egun eta hemen, errukula bezala ezagutzen ditugunak. Merezi duen barazkia da, entsalada piztu egiten du bere min mikatzarekin.\nLantzen oso erraza da. Ura duen neurrian hostoa eman eta eman egingo du.\nEguzkia gustatzen zaio, baina eguzki galdatan badago hostoak zeharo mikatzak izango dira. Dasta fina izan dezan, erdi itzaletan jarri behar da, eta maiz ureztatu. Erein edo aldatu behar dugunean aurrez simaur zaharra eman lurrari. Karea ere gustatzen zaio.\nAzkar hazten den barazkia da, ingelesek “rocket” deitzen dute, hau da, suziria.\nErrazena landare batzuk ekartzea da. Udaberrian aldatu 20 cm inguruko tartearekin. Baratzaren batean landarea baden jakinez gero, haziak hartu eta erein. Erraz ugaltzen da. Landarea zahartu ahala zakartu egiten da eta gero eta hosto txikiago eta mikatzagoak ematen ditu.\nZahartzearekin zarpaildu ere egiten da eta uzta zaildu. Haziak bildu, martxoa aldera erein, eta landare berriak pronto direnean zaharrak atera eta berriak jarri.\nBeste landareen artean ereiten duenik ere bada. Tomate, piper, alberjinia, babarrun, leka... Hauek aldatutakoan tartean erein eta haien hazten ari diren artean errukula bildu eta bildu. Gero haiek handitu direnean, uraza bezala, kendu eta dena jan.\nErrukulak bururik egin gabe, zabal-zabal hedatzen ditu hostoak lurraren gainean, eguzki-loreak bezala. Gero zortenak garatzen ditu. Hor hosto txikiago batzuk eman eta muturrean loreak irekitzeko.\nUdaberrian, bermatu denean eta erein eta hilabete eta erdira edo, hosto berriak eman ahala, hostoz-hosto bildu. Hauek dira goxoenak, finenak. Maiz bilduta hostoberritzera behartzen da. Berritzeko erdiko hostoak ez bildu, kanpokoak, eta hauek handiegiak badaude utzi bertan. Era berean, loraldia atzeratu egingo da. Udan lore horiak irekiko ditu, orduan hostoak zakarragoak izango dira. Gero lekatxo batzuetan haziak izango ditu loreak ziren horretan. Loreak ere jan daitezke, baita haziak ere. Azken hauek min punttua dute.\nBelar gogorra da, baina inguruan gurutzedunen familiakideak badira haiengandik etor daitezke: gorrina, zurina...\nAzaren tximeletak arrautzak jarri ez ditzan sare sarri samar bat jarri uda partean.\nLurreko arkakusoak eraso dezake. Mentak uxatu egiten ditu eta kaputxinak beregana eraman.\nBere familiako (gurutzedunak) besteetatik urrundu: errefaua, aza jendea...\nSolanazeoei mesede egiten omen die: tomatea, piperra, alberjinia...\nKuiatxoa ere lagun du. Baba eta babarrunen aldamenean ongi etorriko da: itzala izango du eta lurra jakiz hornitua.\nBorraja bezala, bere kasa ugaritzen da eta baratzean berarentzako jasoko den txoko bat ondo aukeratu behar da.\nHosto finagoak eta gozoagoak eman ditzan, hezetasunari eusteko landare arteko lurra estali: inaurkin, lasto, orbel, belar ondu...


Fontenille - Wikipedia, entziklopedia askea.\nBayers, Fontclaireau, Juillé, Lichères, Lonnes, Luxé, Mansle, Moutonneau eta Saint-Groux\n154 (%48) 168 (%52.3)\nFontenille Frantziako udalerria da, Charente departamenduan dagoena, Poitou-Charentes eskualdean. 2013an 353 biztanle zituen.\n2007an Fontenille udalerrian erroldatutako biztanleak 337 ziren. Familiak 144 ziren, horien artean 32 pertsona bakarrekoak ziren (12 bakarrik bizi ziren gizonak eta 20 bakarrik bizi ziren emakumeak), 64 seme-alabarik gabeko familiak ziren, 44 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 183 etxebizitza zeuden, 146 familiaren etxebizitza nagusia ziren, 22 bigarren erresidentzia ziren eta 15 hutsik zeuden. 181 etxeak ziren eta 1apartamentu bat zen. 146 etxebizitza nagusietatik 128 bere jabearen bizilekua ziren, 12 alokairuan okupaturik zeuden eta 6 doan lagata zeuden; 1ek gela bat zuen, 7 etxek bi zituzten, 20 etxek hiru zituzten, 39 etxek lau zituzten eta 79 etxek bost zituzten. 94 etxek euren parking plaza propioa zuten azpian. 59 etxetan ibilgailu bat zegoen eta 74 etxetan bat baino gehiago zituzten.\nFontenille udalerriko biztanleria-piramidea 2009an .\n2007an lan egiteko adina zuten pertsonak 216 ziren, horien artean 144 aktiboak ziren eta 72 inaktiboak ziren. 144 pertsona aktiboetatik 131 lanean zeuden (75 gizon eta 56 emakume) eta 13 langabezian zeuden (7 gizon eta 6 emakume). 72 pertsona inaktiboetatik 31 erretiraturik zeuden, 21 ikasten zeuden eta 20 "bestelako inaktibo" gisa sailkaturik zeuden.\n2009an Fontenille udalerrian 143 unitate fiskal zeuden, 338,5 pertsonek osaturik. Pertsona bakoitzeko diru-sarrera fiskalaren mediana urteko 17.701 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 garraio enpresa zen, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Fontenille udalerrian 20 nekazaritza-ustiategi zeuden, 800 hektarea erabiltzen.\nMultimedia: Fontenille (Charente)\nBNF: 15248580t (data)


Euskal Kostaldeko Geoparkea: Flysch & Karst | Euskadiko naturguneak | Turismoa Euskadi - Turismoa Euskadin\nEuskal Kostaldeko Geoparkeak 90 kilometro karratu inguruko azalera hartzen du, Deba, Zumaia eta Mutriku Gipuzkoako udalerrien artean, eta ia 19.700 lagun bizi dira bertan. UNESCOren Munduko 120 Geoparkeetariko bat da.\nGeologia da benetako protagonista lurraren historia berriaren pasarterik zirraragarrienetako batzuk gorde dituen paisaia honetan. Geoparkeko labarrek arroka-geruzen formazio ikusgarria (flyscha) osatzen dute 13 kilometroan, Lurraren 60 milioi urtetik gorako historia erakusten digutenak, entziklopedia handi baten antzera.\nBarrualdeko zatia karstikoa da, eta Gipuzkoako kobazulo gehienak hartzen ditu. Guztien artetik, Ekaingo kobazuloak (Deba) merezi du aparteko aipamena: UNESCOk Gizateriaren Ondare izendatu zuen 2008an, eta Zestoan bisita daitekeen erreplika (Ekainberri) bat eraiki zuten.\nKostako eta barrualdeko zatia erraz bereizi daitezke. Izan ere, geologia, kultura eta paisaia aldetik oso desberdinak dira.\nGeoparke baten ezaugarri nagusiak\nBalio handiko ondare geologikoa izateagatik nabarmentzen den biztanleria-gunea da geoparkea. Kultura eta natura ondare aberatsa ere izan dezake. Hori horrela, inguruneari balio gehiago emateko eta garapen jasangarria sustatzeko estrategia bat martxan jartzen da, aldi berean bertako biztanleen bizi-baldintzak hobetzeko.\nEuskal Kostaldeko Geoparketik ibilbideak\nZerbitzuak: Haitzuloak / Monumentu / Behatokia


Gaur iluntzean bertso afaria eta arratsaldean mus txapelketa antolatu dira | El Diario Vasco\nCosta UrolaGaur iluntzean bertso afaria eta arratsaldean mus txapelketa antolatu dira\nGaur iluntzean bertso afaria eta arratsaldean mus txapelketa antolatu dira\nEuskararen Nazioarteko Eguna dela eta, Getaiko Gazte Asanbladak eta Artzape Euskara Elkarteak elkarlanean, bertso-afaria antolatu dute larunbat honetarako, ondorengo bertsolariekin: Danel Olano eta Libe Goenaga getariarrak, Maialen Velarde zumaiarra eta Aitor Salegi zestoarra. Gai-jartzailea, Alamedatik Habanerara bertso-eskolako Ane Ezenarro izango da.\nMenuari dagokionez, pika-tzekoak, entsalada nahasia eta kostillak izango dira. Postrea: gazta eta membriloa. Sagardoa eta kopa ere prezioaren barruan. Tiketak 12 eurotan daude salgai (eta egunean bertan 15 euro) ondorengo puntuetan:Getariano Gozotegia, Mahasti tabernaHar eta itarte denda.\nEguna borobiltzeko, arratsaldean Mus Txapelketa izango da Berdura Plazan, Gazte Asanbladak antolatuta ondoren, 19:30etik aurrera triki-poteoarekin kaleak girotuko dituzte, plazatik hasita. Bildutako dirua, Artzape Euskara Elkartearentzat izango da eta bertan parte hartzera gonbidatzen dituzte getariar zein bisitariak.\nBEC-eko bertso finalera joateko autobusak badira Keta Babyautoko bi futbol taldeak etxean jokatzen dute arratsaldean


mugaz manipulatzailea - China Langzhi Soldadura Ekipamendua\nOrokorra Gure soldadura-sistema gurutze manipulatzailea, soldadura inflexio roller, soldadura Rotator eta ekipamendu laguntzaile beste .Appliances ditu: presio ontzi, diametroa handiak kanalizazio longitudinal & zirkular seam soldadura eta esferiko azal eta ukondoa egokitzea soldadura. TIG eta plasma soldatzailea, plasma base, tig (feed wire) azal duenaren aldeko soldadura, bi albo moldura gisa hartu ditugu. urpean arku azal gisa ere bideragarri da teknologia eskakizuna soldadura arabera. Pertsonaiak: flexiblely CONVERY, co ...\nPresio-ontzi, diametroa handiak kanalizazio longitudinal & zirkular seam soldadura eta esferiko azal eta ukondoa egokitzea soldadura: Gure soldadura-sistema gurutze manipulatzailea, soldadura inflexio roller, soldadura Rotator eta ekipamendu laguntzaile beste .Appliances osatzen dute.\nPertsonaiak: flexiblely CONVERY, komenigarria operation.Customize eskuragarri dago zure baldintza arabera.\nsoldadura luzera sorta 1500mm-12000mm\nsoldadura diametroa sorta 400-5000mm\norga abiadura 0-1500mm / min\nsoldadura lodiera 3-30mm\nAurreko: Altzairu-line on\nHurrengoa: Zubi soldadura-sistema


Donostia Zinemaldia :: Mi querida España\nMercedes Moncada, Mercedes Cantero\nJesús Quinterok hamaika erregistrotako pertsonaia-unibertso bat ezagutarazi zigun kazetari gisa egin zuen ibilbide luzean; horien artean, herrialdean nagusi zen bertsiotik kanpo zeuden batzuk. Haren elkarrizketek esaten ez den hitza islatzen dute, baita, soinuek gezurtatu arren, hitz egiten duten gorputzak ere. Hala, haren elkarrizketek ispilu aberatsagoa eta konplexuagoa eskainiko digute geure buruari bertan begiratzeko. Narrazio hau eta Quinteroren elkarrizketak, igorritakoak zein argitaragabeak, dira Espainiako Demokraziari buruzko kontakizunaren oinarria.\nMercedes Moncadak La Pasión de María Elena dokumentala zuzendu eta ekoitzi zuen, 2003an; film horrekin, besteak beste, Guadalajara, São Paulo eta Jerusalemgo zinema-jaialdietan irabazi ditu sariak. 2005ean, El inmortal amaitu zuen: Berlinalen, Donostian eta Sundancen eman dute, beste zinema-jaialdi batzuen artean, eta baita New Yorkeko MoMa-n ere. La sirena y el buzo (2009) Berlinaleko Forum of New Cinema-n estreinatu zuten. Palabras mágicas (para romper un encantamiento) (2012) filmarekin, Donostia Zinemaldiko Zabaltegi sailean parte hartu, eta nazioarteko zinema-jaialdietan hainbat sari lortu zituen.\nMercedes Moncada Rodríguez, Mercedes Cantero\nLeoncio Lara "Bon"


Saioak / Dokuteka\n"Euskara, ospela eta egutera": hizkuntza baten zapalkuntza\nHizkuntza zapalkuntza eta euskararen kateari eusteko mugimendu herritar zabalaren isla da “Euskara, ospela eta egutera” dokumentala. Euskal Memoria Fundazioak eta Gipuzkoako Foru Aldundiak ekoizturikoa da. Bernat Alberdi zuzendariarekin hitz egin dugu.\nHurbilean | Aizpea Goenaga\nEuskararen Nazioarteko Egunaren harira, Hurbilean saioan Aizpea Goenaga izan dugu. Egun, Etxepare Euskal Institutuko zuzendaria da bera eta bertan egiten duen lanaren berri eman digu. Euskararen egoeraren inguruan ere hausnarketa egin dugu eta, nola ez, astero egin ohi dugun bezala, bere ibilbidea errepasatu eta gertutik ezagutu dugu.\nHedabideak euskararen sustapenean\nEuskaltzaindiaren Jagon jardunaldietan euskarazko komunikabideak izan dituzte hizpide. Komunikabideek euskara biziberritzeko bidean izan duten garrantziaz aritu gara Andres Urritia (Euskaltzaindia), Patxi Baztarrika (Eusko Jaurlaritza) eta Mikel Arregirekin (Nafarroako Gobernua).\nBilboko udalak euskaldunberrien esfortzuak eta ekarpenak aitortu eta eskertu ditu\nEuskaldunberrien esfortzuak eta ekarpenak "aitortu, baloratu eta eskertu" nahi izan ditu Bilboko Udalak Euskararen Egunaren atarian. Hori dela eta, Patxo Telleria aktore eta zuzendariak eta Mikel Martinez aktoreak Udalaren aipamen berezia jaso dute "eszenatokian euskara sustatzen" urteetan egindako lanagatik. "Euskaldunberri guztien izenean" onartu dute saria.\nEta hik? Nola bizi dunk euskara?\nGaztezulok, Ika Mizkaren laugarren edizioa antolatu du Donostiako, Deustuko unibertsitatean. Mahai inguruak antolatu dituzte eta tartean aurpegi ezagunak ere topatu ditugu. Euskara gaitzat harturik, ikasleek pertsonaia ezagunekin solasean aritzeko aukera izan dute.\nSan Telmo museoko Mintzodromoa\nDonostiako Udalak azken urteetako ohiturari jarraipena emanez Mintzodromoa egin zuen Euskararen Egunean. 500 pertsona inguruk parte hartu zuten Donostiako San Telmo museoan. Parte hartzaileen iritzia eta giroa bera jaso genituen.


Posted on apirila 1, 2016 apirila 1, 2016 by Izaskun Perez\nAste Santuan zehar, apurka apurka berrikasketa egin behar duzuen batzuren definizioak jaso izan ditut, eta orohar akats berdinak egin dituzue. Ondoren akats hoiek deskribatzen dira, adibideekin, egin duzuen lana zuzendu ahal izateko.\nKontzeptua blogeko apunteetan identifikatu eta kontzeptuaren inguruan dagoen informazioa “tal cual” kopiatu duzue (batzuk definizio ia guztiekin egin duzue hori!). Gogoratu definizio batek egitura zehatz bat daukala, eta hori eginez, ez zarete definizioen teknika lantzen ari (soilik dokumentua betetzen, zeozer entregatzearren), beraz hori egin duzuenok ez esan gero azterketa “pilo bat” prestatu duzuela…\nTXARTO dagoen adibidea: ALEMANIAKO BATASUNA\nVienako Biltzarraren ondorioz, Alemaniako lurraldea Austriak kontrolaturiko 38 estatutako konfederazioan banatuta zegoen (“Germaniar Konfederazioa”), horien artean Prusia eta Austria nabarmenduz. Nazionalismoen eta erromantizismoaren hedapenarekin bat, germaniar herriek ere nazio bateratua sortzeko nahia garatu zuten, eta horrela, bai Prusia zein Austriaren nahi bateratzaileak gailentzen hasi ziren. Ordea, Prusiako armada izan zen (Otto Bon Bismarck buru) bateratzea eragingo zuena, eta 1866an Germaniar Konfederazioa disolbatzen zen, Ipar Alemaniako Konfederazioa sortuz eta Austria kanpoan geratuz. Gutxira, 1870ean, Prusia (Guillermo I.a buru) eta Frantzia (Napoleon III.a buru) gerran sartu ziren, bigarrenaren porrota larriarekin bukatu zuena. Prusiak Alsazia eta Lorenako lurraldeak eskuratu zituen (Frantziako iparraldeko mugetan), eta Alemaniko Inperioa aldarrikatu zen 1871an, II. Reich izenarekin, potentzia handia bilakatuz.\nONDO dagoen adibidea: ALEMANIAKO BATASUNA\n1871an bukatu zen eta II. Reich izenarekin ezagutu zen Alemaniako Inperioaren batasun prozesu historikoari deritzo. Vienako Biltzarraren ondorioz, Alemaniako lurraldea Austriak kontrolaturiko 38 estatutako konfederazioan banatuta zegoen (“Germaniar Konfederazioa”), horien artean Prusia eta Austria nabarmenduz. Nazionalismoen eta erromantizismoaren hedapenarekin bat, germaniar herriek ere nazio bateratua sortzeko nahia garatu zuten, Prusiako armada izan zen (Otto Bon Bismarck buru) bateratzea eragingo zuena. Bateratze prozesu horretan 1870ean, Prusia eta Frantzia gerran sartu ziren, bigarrenaren porrota larriarekin bukatu zuena. Prusiak Alsazia eta Lorenako lurraldeak eskuratu zituen (Frantziako iparraldeko mugetan), eta Alemaniko Inperioa aldarrikatu zen 1871an, II. Reich izenarekin, potentzia handia bilakatuz.\nOrohar definizioen egitura ez duzue jarraitu. Gogoratu ezinbestekoa, halabeharrezkoa, DERRIGORREZKOA dela, lehenengo esaldian ZER, NON, NOIZ zehaztea. Eta ondoren funtsezko ezaugarriak (zergatik, nola, eragina, ezaugarriak, ondorioak… ahal den neurrian). Konprobatu hori egin baduzuen!!\nTXARTO dagoen adibidea: POLONIAKO INBASIOA (ikusi nola definizio honen lehenengo esaldian ez den ZER den zehazten)\n1939ko irailaren 1ean Alemaniak Polonia inbaditu zuen. Horren ondorioz (…)\nONDO dagoen adibidea: POLONIAKO INBASIOA\n1939ko irailaren 1ean, II Gerrate Mundialak eztanda egitea eragin zuen casus belli-a izan zen. Alemania naziak eragin zuen (…)\nAlemanian 1871. urtean 38 estatuak batu zirenean zen. Prusiako armada (…)\n-ean atzizkiak “noiz” zehazten du, ez “zer” beraz ez du balio, eta hare gutxiago zehaztasun falta horrekin: ze “38 estatu”? Germaniar Konfederazioaren 38 estatuak!\nONDO dagoen adibidea: lehenengo adibidean daukazue.\nDefinizioak ez dira garatzeko galderak, beraz ez dira oso luzeak izan behar, baina ez dira ere definizio semantiko hutsak, baizik eta definizio HISTORIKOAK. Ondorioz, bi – hiru lerrotan ezinezkoa da kontzeptu historiko bat zehaztasunez definitzea. Bermatu ez duzuela hori egin. Labur geratu bazaizue, konprobatu ezaugarri funtsezkoak jarri dituzuela. SINTESI egokiak lantzen joan behar duzue (hau da, zehaztasunez laburbiltzeko gaitasuna). Ikusi adibide hauetan nola garatu dezakezuen era egokian definizio bat.\nTXARTO dagoen adibidea: POLONIAKO INBASIOA\n1939ko irailaren 1ean Alemaniak Polonia inbaditu zuen. Horren ondorioz Frantziak eta Britainia Handiak Alemaniari gerra deklaratu zioten baina ez zuten aktiboki defendatu, eta polakoek errepresio itzela jaso zuten, bereziki judutarrak, sarraskitze esparruen biktima izan zirenak.\n1939ko irailaren 1ean, II Gerrate Mundialak eztanda egitea eragin zuen casus belli-a izan zen. Alemania naziak eragin zuen, haren politika espantsionistaren bitartez, nazioartearen baretze politika ezeraginkorraren aurrean. Austria anexionatu eta Txekoslovakia inbaditu ostean egin zuen, SESBarekin sinaturiko Ez Erasotzeko itunaren bermearekin, zeinetan, izkutuan, Stalinek eta Hitlerrek Polonia elkarbanatzea adosten zuten. Horrela, Poloniako inbasio honek behingoz, nazioartearen lehenengo mugimenduak eragin zituen, Britainia Handiak eta Frantziak Alemaniari gerra deklaratuz. Ordea, Poloniak ez zuen laguntza militarrik jaso, eta hilabete bateko epean nazi eta sobietikoen artean banaturik geratu zen, herrialde hau izanik II. Gerrate Mundialean zehar nazien errepresio bortitzenetarikoa jasoko zuena, eta kualitatiboki (proportzionalki) biktima gehien izango zituena (Varsoviako Ghettoa eta Auswitzcheko sarraskitze esparrua orduko handi eta ezagunenetarikoak izan ziren)\nDefinizio batzuk orohar daude txarto (egitura, ortografia, edukiak, sintesia…). Mesedez, gainbegira itzazue ondo, eta zuzendu itzazue. Ezin da edozer gauza errepasatu barik entregatu. Apunteak ondo irakurri, bildu datuak, ordenatu, antolatu, eta orduan egin definizioa… Definizio batek gaitasun handia eskatzen du, eta trebatu eta lan egin barik ez dago gaitasunik garatzerik…\nTXARTO dagoen adibidea: SOBIET\n1917. urtean Errusian egon ziren langile, nekazari eta soldatu batzuk sortu zuten talde bat zen Kerwnsky bota zutenak eta estatua kontrolatu zuten. Berezko armada bat sortu zuten goardia gorria izenarekin boltzebikeekin batera eta txaristen aurka borrokatzen zuten.\nONDO dagoen adibidea: SOBIET\nErrusian, 1905eko iraultzatik aurrera langile, soldadu eta nekazariek herrialde osoan zehar antolatu zituzten herri – kontseiluak izan ziren, tokian tokiko agintea eskuratzen joango zirenak eta 1917ko iraultza boltxebikearen oinarri izango zirenak. Biltzar hauek berezko milizia sortu (Goardia Gorria) eta boltxebikeen aldarrikapenekin bat egin zuten (Errusia I. Mundu Gerratik ateratzea, langile – batzordeek fabrikak kontrolatzea, lurrak nekazariena izatea…). Horrela, Lenin buru, 1917ko urrian sobietek Kerensky-ren behin behiniko gobernuaren aurkako matxinada antolatu zuten, eta boltxebikeek urriaren 25etik aurrera gobernua eskuratu zutenean, Leninek berak boterea sobietei eman, eta sortuko zen SESBa gidatuko zuen SOBIET GORENA izendatu zen (nahiz eta benetako boterea SBAK-k izan).\nARGIBIDE, ADIBIDE eta GOMENDIO GUZTI HAUEKIN, ORAIN, MESEDEZ ZUZENDU ITZAZUE ERA KRITIKOAN eta LANDUAN ZUEN DEFINIZIOAK.\nPosted in Froga idatziak prestatzen\nNOTA IGOTZEKO AUKERA (3.1): Intxortako batailaren errekreazioan parte hartu!\nIntxortako errekreazioa 2016 (Euskal Telebista)


Microsoft-ek auzi berria du ordenagailuak baimenik gabe eguneratzeagatik Gadgeten berriak\nMicrosoft-ek auzi berria du ordenagailuak baimenik gabe eguneratzeko\nWindows 10-en azken bertsioa ofizialki argitaratu zenetik, 2015eko uztailean, Microsoft-ek ahalegina egin du erabiltzaileek Windows-en azken bertsioa azkar har dezaten, lehen urtean doan deskargatu ahal izan zen bertsioa. Asko izan dira Microsoftek erabiltzaileek eskaintza honetaz baliatzeko erabili dituzten teknikak, sistema eragilean etengabe dauden mezuen bidez edo zuzenean eguneratuta erabiltzailearen baimenik gabe, Windows 10 erabiltzaileari eskatu gabe automatikoki deskargatzen baita. Eguneratze automatiko horiek buruhauste bat baino gehiago eragin diete berriro Redmond-eko enpresa auzitara jotzea erabaki duten erabiltzaile askori.\nAuzi berri honek baieztatzen duten erabiltzaile talde bat biltzen du Windows 10-era automatikoki eguneratzean ordenagailuko informazio guztia galdu izanaAurretik ekipoaren funtzionamendua egiaztatu gabe, horrek ekipoak behar bezala funtzionatzeari utzi dio edo ordenagailuaren zati batzuk, hala nola, disko gogorra, bidean hondatu egin dira. Kexa Windows 10-ek ordenagailuak eguneratze berri honekin nola funtzionatuko duen egiaztatzeari uko egitea da.\nBereziki Kexa hau aurreikusten duenean sufritu nuen Windows 7 Starter duen Koaderno batean. Gauean taldea eguneratu egin zen emanaldi bat eskainiz, dagoeneko berez Windows 7 Starter-ekin, mingarria, denbora asko galtzen baitzuen edozein prozesu burutu ahal izateko, nahiz eta sinplea izan. Microsoft-ek beti erakutsi du eguneratzeak ez direla gauza bera.\nAlde batetik, ordenagailua blokeatzen duten eguneratze zoriontsuak, ondo iruditzen zaizunean automatikoki instalatuz, nahiz eta azken bertsioek alderdi hori hobetu eta behartzen gaituzten berrabiarazi eguneratu ondoren, egiten ari ginena edozein izanda ere, horrek instalaziorako beharrezkoa den denboran lan egiteari uztera behartzen gaitu, batzuetan 30 minutukoa izan daitekeen denbora.\nArtikuluaren bide osoa: Gadgeten berriak » General » software » Microsoft-ek auzi berria du ordenagailuak baimenik gabe eguneratzeko\nMoto G5 Plus eskuragarri dago Espainian\nBeauty and the Beast erakustaldi teknikoa gelan saritzen da


Alberto Crisci: «Sukaldeak motibatu egiten ditu presoak» | Bizigiro | Berria\nATZEKOZ AURRERA. Alberto Crisci. Sukaldaria\n«Sukaldeak motibatu egiten ditu presoak»\nLau jatetxe ditu Alberto Criscik (Epsom, Erresuma Batua, 1962) Ingalaterrako lau espetxetan. Presoak dira sukaldari eta zerbitzariak: espetxetik ateratzean ogibide bat izan dezaten laguntzen die. BCCen Culinary Interaction jardunaldietan izan da.\nPasarte latz batek bultzatuta sortu zenuen Clink Charity proiektua.\nBi laguni gertatutakoak bultzatu ninduen. Haien gurasoak banandu egin ziren, eta alde egin zuten biek. Bakarrik bizi zirenez, haienera joaten ginen edatera, festara... Ez zegoen araurik jarriko zigunik. Bizitza goitik behera aldatu zien: drogek mendean hartu zituzten, eta espetxean amaitu. Goiz batean, haietako bat ez zen esnatu; anaiak bere buruaz beste egin zuen, gutxira.\nOrdurako sukaldaritzan ari zinen?\nNire negozioak porrot egin zuen: ia dena galdu nuen. 1980ko hamarkadan, krisi latza izan zen Erresuma Batuan. Presio handia neukan, estres izugarria: negozioa utzi, eta buruhausterik sortuko ez zidan zerbaitetan lan egin nahi nuen.\nBeraz, kontrakoa egin zenuen.\nLagunek esan zidaten: «Lan erraz bat nahi zenuen, eta espetxera zoaz? Erotu zara, edo?» [barreak].\nNola erakartzen dira bezeroak espetxean dagoen jatetxe batera?\nZazpi urte dira lehenengoa ireki genuenetik, eta jada jendea ez da etortzen jakin-minagatik, esperientzia gustuko dutelako baizik. Gustuko dute ere ez direla soilik otordu bat ordaintzen ari: presoen gizarteratzea laguntzen ari dira.\nNolako prestakuntza ematen diezue presoei?\nIkasgela bat daukagu, eta etxerako lanak izaten dituzte. Irakurtzen edo idazten ez dakitenei ere irakasten diegu; asko ez dira izan ikasle onak, baina sukaldean aritzeak motibatu egiten ditu. Hezitzaile bana daukagu jatetxeetan, presoek izan ditzaketen beharrei erantzuteko.\nZerbitzari lanetan ere aritzen dira?\nHala da: kafeak, kaputxinoak eta abar egiten dituzte; alkoholik gabeko koktelak ere bai. Baratzean ere irakasten diegu. Andreen kartzela hegoaldean dago; udaberrian, haiek landatutako barazkiak erabiltzen ditugu. 50 bat oilasko ere baditugu.\nKonfiantza handia duzu guztiekin, ezta?\nHarreman oso ona daukagu, bai: zorrotz samarra naiz, baina errespetuz tratatzen ditut. Nik ez ditut gutxiesten, eta haiek ez naute gutxiesten. Ezinbestekoa da elkar errespetatzea, funtziona dezan.\nZer iritzi duzu kartzelez?\n«Giltzapean itxi, eta ez galdu zure dirua eta denbora»: hori da espetxeen aldekoen pentsaera. Eta zer pasatzen da ia bizitza osoa kartzelan pasatu ostean ateratzen direnean? Integratzeko lana behar dute, familia mantentzeko soldata...\n«Gizarte iraunkorra» aipatu duzu hitzaldian: hori al da irtenbidea?\nGizarteratzen lagunduta, lana topatuko dute, eta, soldata bat lortzeaz gain, berriz deliturik egin ez dezaten ere laguntzen diezu. Gizarte osoa aberasten da: gizarteratzean ez laguntzea ez da iraunkorra.


Joxe Mari Uria: "Hamar urte daramatzat euskarazko prentsa eskualdean banatzen" - Ikaztegieta - Tolosaldeko ataria\nJoxe Mari Uria: "Hamar urte daramatzat euskarazko prentsa eskualdean banatzen"\nTolosaldeko Ataria 2014-04-04 16:40\nAurretik Tolosaldeko eta Leitzaldeko Hitza eta orain Tolosaldeko Ataria eskualdean banatzeko ardura du Joxe Mari Uria ikaztegietarrak. Goizean goiz lanak egin ondoren gerturatu da irratira egiten duen lanaren berri ematera.\nEgunero egiten duen lanaz aritu zaigu hizketan, Joxe Mari Uria.\nIkaztegietako Herri Eskolako ikasleak Ataria irratian\nTolosaldeko Ataria 2014 api 04 Ikaztegieta\nIkaztegietako Herri Eskolako ikasleak Tolosaldeko Atarian izan ditugu gaur goizean. Ipuinak, kantuak, asmakizunak, aho korapiloak... Denetarik jaso...\nIñaki Zubeldia: "12 urtetik aurrera eten bat ematen da irakurzaletasunean"\nIñaki Zubeldia ikaztegietarra ikastetxez ikastetxe aritzen da irakurzaletasuna bultzatzeko asmoz. Garrantzitsua da, bere ustez, gaztetxoek idazlear...\nMartina Garmendia: "30 urte dira Ikaztegietan odol emateak egiten direla"\nGipuzkoako Odol Emaileen elkartearekin harremanetan jarri eta 1983an hasi ziren odola ematen Ikaztegietan. Martina Garmendia herritarra aritu da ek...\nXabat Ibarguren: "Oso giro ona dugu Intxurre pilota eskolan"\nXabat Ibarguren entrenatzaile bezala dabil Intxurre pilota eskolan. Ikaztegietako umeekin dabil eta gustura agertu da gure mikrofonoetan.\nLeire Olaberria: "Nire lana niretzat munduko politena da"\nPistako txirrindularitzan goi mailan jarraitzen du Leire Olaberriak, baina pausoz pauso jaon nahi du, helburu zehatzegirik jarri gabe.\nMaria Eugenia Garai: "Irakaskuntza aldatu den bezain beste aldatu da urteotan Ikaztegieta"\n30 urte egin ditu irakasle Maria Eugenia Garaik Ikaztegietako Herri Eskolan. Bere eskuetatik pasa dira herriko gaztetxo gehienak. Bizkaitik etorri ...\nIker Otamendi: "Ikaztegieta herri txiki, atsegin eta polita da"\nIker Otamendi Ikaztegietako alkatea da 2011. urteaz geroztik. Hiru urteotan herrian burutu dituzten proiektuen inguruan aritzeko gerturatu zaigu ga...\nIrratiak zuzenekoa egin du Ikaztegietatik\nAtaria irratiak Ikaztegietako udaletxetik egin du goizeko saioa. Herritar ugari pasa dira irratiko mikrofonoetatik; Iker Otamendi alkatea, eskolako...


kritiken hemeroteka » Itsasoak badu esperantzarik\nBaleen berbaroa / Edorta Jimenez / Txalaparta, 1997\nItsasoak badu esperantzarik Mikel Aldalur / Euskaldunon Egunkaria, 1997-11-15\nNonbaiten irakurria dugu eta, beraz, norbaitek idatzia izango du liburu bat idaztea bertan bildutakoak gorpu bihurtzea dela. Lurperatzea, irakurketa bakoitzak bide eta interpretazio berriak zabalik uzten dituela jakinik, ez gatoz bat, inondik ere, hitz horiekin. Liburua, argitaratu orduko, idazlearentzat izan daiteke gorpu, baina irakurlearentzat, irakurketa bakoitzarentzat bizirik dago betiko. Literatur teorian hain funtsezkoa den baieztapen horretara Wittgenstein ere hurbildu zen, “mundua gertakarien osotasuna da, ez gauzena” ezagun harekin. Liburua gorpu izan daiteke bere horretan, gauza bat den neurrian. Baina irakurleak hurbildu eta irakurtzen duenetik, irakurketa gertakari den unetik, liburua gorpu baino zerbait gehiago da. Hazi, esaterako. Edorta Jimeezek ere ederki islatu du liburu honetan antzeko gogoeta, “lurpean dagoena, gorpu ala hazi?” lelopean.\nHilketa bat bitarteko, lelo horekin ekiten baitio Baleen berbaroa honetan protagonista den Sebastian Zubileta gazteak gertaeren argitzeari. Eta liburuak aurrera egin ahala orrialdeek behin eta berriro dakarkiote lelo bera irakurleari: lurpean dagoena, gorpu ala hazi?\nXVI. mendean kokatzen ausartu da Jimenez eta 1571. urtean jaiotako Sebastian Zubileta aipatuaren istorioa hartu du horretarako aitzakia, lehen pertsonan kontatua. Bere obran Bilboko giro hiritarra eta itsasoa ardatz dituen mundakarrak itsasoa aukeratu du oraingoan ere literatura ehotzeko eta, kresal usainez, euskal literaturak azken urteotan eman duen emaitzarik ederrenetakoa luzatu digu.\nBaleak gure kostaldetara agertu eta euskaldunak haiei arpoika aritzen zirenekoak gogoratzen dira hasi orduko amaitzen den Baleen berbaroa mardulean. Balearen ehizari, kofradiako kontuak, Inkisizioaren atzapar luzeak eta gogoz kontra Ingalaterrako Jornadarako Armadan erroldatu beharrean diren gazteen gorabeherak gehitzen zaizkio eta, guztiak, amodioa tarteko, eleberri irakurterraz eta atsegina osatzen du.\nArmadarekiko egungo intsumisoen antzerakoek garai hartan jasotzen zuten zigorra eta, Armadan ez sartzearren ihes egindakoen patuak ere badu lekurik orrialdeetan. Izan ere, Sebastian protagonistaren lehengusua, Hernando getariarra, eleberriaren kokaleku den kostaldeko Mundatxara dator ihesian, Armadara ez joatearren. Etorrera horrek, Sebastianen geroa baldintzatu ez ezik aldatu ere egingo du. Hemendik, ordea, ezin gehiago aurreratu.\nDokumentazio historikoaz gain, dokumentazio linguistiko handia ere egin du Jimenezek eleberri honetan, XVI. mendeko hitzak, moldeak eta abarrak aukeratu ahal izateko. Hizkuntzalaritzak eta historiak, beraz, bat egiten dute literaturarekin mundakarraren eleberri berrian. Eta bat egite horretan, itsasoa gune ezin hobea bihurtzen da. Lehenik ere hainbatetan erakutsi du idazle honek ederki dakiela itsasoko kontuak orriratzen eta, oraingoan ere, itsasoarekiko lilura irakurleari kutsatu dio, literatura gozaraziz eta eleberria horretarako bitarteko bihurtuz. Orain artean, gutxi izan dira gurean itsasoko kontuak eleberri batean islatu dituztenak. Aitzindarietako bat izan zen Kresala, baina ondoren ez da itsas kontuekin idazle gehiegi ausartu —badira batzuk, hala ere—.\nBaleen berbaroa-rekin itsasoko bizimoduaren beste olatu bat iritsi da gure literaturara. Gainera, Jimenezek tetralogia iragarri duenez pausoka, eta hau tetralogiaren lehen emaitza besterik ez denez, irakurleon atseginerako, hemendik aurrera gurean itsasoak badu esperantzarik.